"Hvala svima koji su nam pomogli" - B92\n"Hvala svima koji su nam pomogli"\nBrisel -- Predsednik Tomislav Nikoliæ je u u Briselu preneo da, po proceni koju je Vlada Srbije saèinila u saradnji sa EU i UN, šteta od poplava je milijardu i po evra.\nIzvor: Beta sreda, 16.07.2014. | 15:45 -> 19:48\nNikoliæ je u govoru, na donatorskoj konferenciji za pomoæ Srbiji i Bosni i Hercegovini posle majskih poplava, rekao da æe se Srbija s posledicama poplava boriti godinama, a da je sasvim izvesno da æe tada nastala katastrofa izazvati privrednu recesiju.\nKako je objasnio, po procenama, ove godine æe privredna aktivnost Srbije opasti za 0,4 odsto, dok je ranije bio predviðen rast od 0,5 odsto.\nU Srbiji su, naveo je Nikoliæ, poplavama posebno pogoðeni stanovanje, zdravstvo, obrazovanje, poljoprivreda, sistem odbrane od poplava, rudarstvo i energetika, proizvodnja i trgovina, vodosnabdevanje, odvoðenje otpadnih voda i smeštanje otpada, ugrožena je životna sredina, poremeæeni su saobraæaj i druge komunikacije.\nNikoliæ je, u ime graðana Srbije, zahvalio organizatorima i uèesnicima donatorske konferencije za saniranje šteta od poplava u Srbiji i Bosni i Hercegovini (BiH), a zahvalio je i zemljama koje su pojedinaèno pomogle Srbiji tokom poplave.\n"Hvala svim državama koje su nam pritekle u pomoæ u vreme kada nam je bilo najteže, i tako smanjile broj ljudskih žrtava i razmere materijalne štete. Svima vama, vašim državama i narodima hvala što ste i danas s nama, pomažuæi nam da nastavimo dalje", rekao je Nikoliæ u Briselu.\nNikoliæ je za organizovanje današnje konferencije zahvalio Evropskoj uniji, Francuskoj i njenom predsedniku Fransoa Olandu, Sloveniji, kao i generalnom sekretaru UN Ban Ki Munu, jer su UN podržale ideju o održavanju donatorske konferencije.\nDonatorima æemo podiæi spomenik\nPredsednik Srbije je istakao da "Srbija dobroèinstvo ne zaboravlja, podigla je spomenik zahvalnosti Francuskoj za pomoæ u Prvom svetskom ratu, a\nobeležiæe dostojno, spomenikom u nekom od poplavljenih gradova, i ovo do sada nezabeleženo svrstavanje celog sveta uz naš narod".\n"Biæe to opomena da poštujemo prirodu, ali i spomenik koji æe ovekoveèiti ljudsku solidarnost, vrlinu na koju smo svi zajedno ponosni. Poznajem svoj narod, ovu dobrotu vam ni naši potomci neæe zaboraviti", rekao je Tomislav Nikoliæ u Briselu u govoru na donatorskoj konferenciji za pomoæ Srbiji i BiH posle majskih poplava.\nPredsednik Srbije rekao je da Srbija ne može da nadoknadi svu štetu samo iz donacija i pomoæi i da æe možda tri èetvrtine štete morati sama da podnese, ali da je u nevolji "sve što èovek dobije, svaki znak pažnje, solidarnosti i pomoæi znak za veènost".\n"Posebno bih želeo da istaknem i efikasno reagovanje UN i agencija UN, koje su dale kljuèni doprinos u utvrðivanju štete. Zahvalio bih se na brzom reagovanju i angažovanju za dobijanje finansijske pomoæi od CERF (Central Emergency Response Fund) i dolasku UNDAC (United Nations Disaster Assessment and Coordination) tima", rekao je predsednik.\nNikoliæ je dodao da je u izradi Izveštaja o proceni štete veoma znaèajno bilo i angažovanje Programa UN za razvoj (UNDP), zajedno s EU i Svetskom bankom.\nIzrazio je nadu da æe, nakon utvrðivanja štete, UNDP nastaviti da pruža pomoæ Srbiji i odao priznanje Crvenom krstu Srbije i saradnji s Crvenim krstom drugih država i svim humanitarnim organizacijama u Srbiji koji, kako je rekao, i danas pomažu stradalom stanovništvu.\nNikoliæ je istakao da veoma ceni posveæenost i angažman zvaniènika EU, posebno komesarke EU za meðunarodnu saradnju, humanitarnu pomoæ i vanredne situacije Kristaline Georgijeve, koja je odmah došla u Srbiju, posetila najugroženija podruèja i predala opremu za urgentno otklanjanje posledica poplava.\n"Oèekujemo da æe EU pružiti podršku i kroz Fond solidarnosti EU, pri èemu æe Republiku Srbiju tretirati kao zemlju èlanicu", istakao je predsednik.\nKako je rekao, Srbija ceni to što je EU pokazala razumevanje za to da Srbiju podrži i kroz fondove pretpristupne pomoæi i to iz preostalih sredstava iz prethodnih budžetskih godina, koja iz raznih razloga nisu potrošena, a mogu se brzo angažovati.\nNikoliæ je rekao da Srbija oèekuje finalizaciju odluke o realizaciji tih sredstava.\nPredsednik je ukazao da je "danas stradala Srbija, sutra ko zna koja zemlja", te je "pouka celom svetu: nužno je da svi zajedno koordiniramo aktivnosti na planu ublažavanja posledica vremenskih nepogoda".\nZato je "potreban što hitniji razvoj sistema adaptacije na klimatske promene i uspostavljanje mehanizama za smanjenje rizika od prirodnih katastrofa i to odmah", rekao je Nikoliæ.\nSrbiji je potrebna pomoæ u saniranju štete i za stvaranje uslova za preventivne mere zaštite od poplava, pre svega za izgradnju odbrambenih linija na mestima moguæih izliva, a posebno na akumulacionim jezerima.\nPotrebni su, rekao je Nikoliæ i, antierozivni radovi na slivovima, duž reènih korita, pošumljavanje i izgrada pregrada za spreèavanje bujica, sredstva za razbijanje lednih santi radi normalnog oticanja vode, izrada mreža za odvodnjavanje radi spreèavanja plavljenja površina.\nSrbija æe raditi na unapreðenju civilne zaštite i osposobljavanju ljudstva i konstantnom unapreðenju mera, a neophodna je pomoæ u nabavci opreme za saniranje posledica, rekao je Nikoliæ.


Svi u stroj! - Saša Ilić - Peščanik\nDnevnik izvanrednog stanja IV\nProšlo je već trideset šest dana vanrednog stanja, a ja se još nisam navikao na novo računanje vremena (od konferencije za novinare do večernjeg aplauza), niti na ponašanje ljudi koji su pod geslom patriotske borbe protiv korona virusa preuzeli ulogu kontrolora. Njihove oči su na špijunkama, dok prolazite hodnikom, naročito ako to radite nakon 17h, ili u vreme dužeg policijskog časa. Neki vam pošalju preteću poruku ako primete da se ponašate „neodgovorno“ ili da provocirate „italijanski scenario“. Niko ne primećuje da se kod nas sprovodi pre svega „vuhanski scenario“, koji je pod maskom vanrednog stanja normalizovan kao najbolji i jedini mogući put „ozdravljenja“. U takvom ambijentu razvija se posebna sklonost kod nekih ljudi, koji imaju potrebu da učestvuju u opštoj borbi za zajedničku stvar. Takva pojava nije retka ni u Evropi poslednjih nedelja. U Italiji su na udaru pre svega rekreativni trkači, dakle oni koji su odlučili da se iskradu i optrče nekoliko krugova oko zgrade ili pored kanala. Trkači, međutim, po pravilu izbegavaju susrete, vrlo često trče uz samu ivicu kolovoza, pa opet ne prestaju da budu na meti onih koji su se odazvali pozivu gradonačelnice Rima Virđinije Rađi da preko sajta gradske vlade prijavljuju sve one koji krše propisane mere u vreme pandemije. Ti nevidljivi kontrolori, na kojima počiva poredak u ovakvim uslovima, imaju svoja imena. U Francuskoj ih zovu mouchards, u Španiji chivatos, u Nemačkoj Spitzel. U Srbiji su se, međutim, još pre pandemije razvile posebne vrste kontrolora, kao neprofitne organizacije koje u mirnodopskim ali i vanrednim uslovima tobože brinu o pravima životinja, kao i onima koji krše disciplinske mere u vreme pandemije. U oba slučaja radi se o nadziranju i disciplinovanju manjinske romske zajednice, a organizacija koja to radi zove se Levijatan.\nKorona virus kombinovan sa vanrednim stanjem predstavlja idealni ambijent za izvođenje patriotskih i humanitarnih akcija kakvu je izvela organizacija Levijatan prošle nedelje, izvršivši prepad na kontejner u kojem na Donjem Dorćolu živi romska porodica Garip, nepokretni otac sa troje dece tinejdžerske dobi. Budući da Levijatan nastoji da bude transparentan, on svoje akcije dokumentuje video snimcima, ali oni, kao usputni arhivski materijal koji se može naći na njihovoj fb strani, predstavljaju zapravo repliku upada paravojne jedinice u neko selo tokom rata u Bosni ili na Kosovu. Snimak je uznemirujući, kamera prati nabildovane tipove sa antikovid maskama i rukavicama dok upadaju na posed. Počinju da urlaju na decu još iz kombija kojim pristižu. Nemaju naoružanje ali se kreću samouvereno i ratoborno kao da ga imaju, psuju i viču: „U stroj! Svi u stroj!“ Neko bi pomislio da se radi o organima reda, istim onim koji batinaju uhapšenike na zadnjem sedištu policijskog automobila tokom vanrednog stanja ali ne, ipak se radi o samoorganizovanoj skupini ljudi koji su pre svega zabrinuti za živote pasa. Ko ih ne zna, pomislio bi da se radi o grubijanima mekog srca, jer se na njihovom tviter nalogu mogu naći zapisi o spasavanju Maze i Lunje i ostalih pasa nežnih imena. Međutim, kada se malo bolje pročitaju te informacije, obavezno se dolazi do podatka da se skoro uvek radi o intervenciji nad Romima koji „batinaju pse… drže ih pod lancima i katancima… spremaju ih za borbe… loše ih hrane… drže ih u lošim uslovima“. Pripadnici romske manjine su u vokabularu Levijatana nazvani „Belim medvedima“, što je rasistička etiketa, izvedena iz fraze o nečijoj zakonskoj prezaštićenosti. Na snimcima, koje Levijatan objavljuje, često se mogu čuti njihove eksplikacije o opravdanosti „rada sa Belim medvedima koji dobijaju donacije“. Ovaj naizgled humanitarni eufemizam rasplinjava se pred akcijom koja je snimljena na Donjem Dorćolu, kada su pripadnici Levijatana upali na posed porodice Garip, postrojili i maltretirali decu i oteli im staforda pod geslom spasavanja „ukradenog psa“ od ugroženosti.\nPolicija je brzo reagovala, ali Levijatan je nakon toga nastavio sa radom, pa je na svom fb profilu objavio demanti po svim osnovama, naknadno titlujući svoj video materijal i osporavajući iskaze članova porodice Garip i Bojana Savića iz Građanske patrole koji je prvi ukazao na ovaj slučaj. Na osnovu tog priloga, stiče se utisak dubokog rasnog prezira članova Levijatana prema Romima, te njihovog načina života ali i jezika. Pritom, oni ih dehumanizuju dok im pripisuju sve stereotipne osobine, pa čak i bolest koja se potencira u odnosu na zdravu porodicu kojoj je, prema rečima njihove sagovornice, stafordski terijer potom dodeljen na brigu i čuvanje. Nekoliko dana potom, Levijatan je na svom fb profilu objavio snimak mnogočlane romske porodice, koja je bila zaokupljena pripremom praznika tokom 18. aprila, zbog čega je snimak potpisan upozorenjem o počinjenom „teškom krivičnom delu iz člana 269 KZ RS i to za vreme zabrane kretanja i okupljanja, u prisustvu maloletnika“.\nVanredno stanje u Srbiji, koje je dobilo ozbiljnu podršku stanovništva uplašenog za sopstveno zdravlje, tek je delimično iskorišćeno za sprovođenje medicinski nužnih mera, ali je zato postalo idealan poligon za manifestaciju političkog programa vladajuće stranke, partijskog i kapilarnog jedinstva (podela deset hiljada zastava građanima), povećanog pritiska na nezavisne medije i novinare. Tokom trideset i šest dana vanrednog stanja pojačana je aktivnost organizacija poput Levijatana kao pridružene grupe za „uspostavljanje reda“ u onim zonama koje su zaobiđene državnim planom za sprovođenje antikovid mera. Tako je porodica Garip ostala u svom kontejneru, još uvek na okupu, iako su, prema svedočenju oca, članovi Levijatana pokušali da pored psa odvedu i starijeg sina. Garipi su ostali na okupu ali pod budnim okom kamere onih koji svaku situaciju, a naročito vanredno stanje, koriste za dezinfekciju terena.


Poreski sistem Republike Srpske | Studenti.rs\nPoreski sistem Republike Srpske\nDodao: anetkontaveit dana 05/7/18 • Svrstano u: Ekonomija,Pravo,Seminarski radovi\nIme predmeta: Finansijsko i poresko pravo • Ime profesora: Prof. dr Zorica Drljača • Školska godina: 2017 •\nZemlja:Bosna i Hercegovina • Grad: Istočno Sarajevo i Istočna Ilidža • Institucija: UNIVERZITET U ISTOČNOM SARAJEVU Fakultet poslovne ekonomije\nPoreski sistem savremene države je centralni stub finansijskog sistema, bez cijeg efikasnog funkcionisanja se ne moze zamisliti ni efikasnost makroekonomske politike (politika razvoja, politika stabilizacije, poreska politika, politika investicija i budţetska politika). On je odraz ekonomskih i politickih odnosa unutar jedne zemlje. Porez kao dio javnog prihoda ima fiskalnu, ekonomsku i socijalnu ulogu u svakom privrednom sistemu jedne zemlje. Porezi predstavljaju najznacajniji instrument prikupljanja prihoda u nacionalnoj ekonomiji. Naplatom poreza smanjuje se ekonomska snaga privrednih subjekata i fizickih lica, smanjuje se učešće u procesu razmjene, što se ciklicno odrazava i na sam proces reprodukcionih tokova u jednoj privredi. Primjenom adekvatne poreske politike, moguće je suzbiti inflaciju i podsticajno djelovati na rast i razvoj privrednih aktivnosti.\nNakon rata u Republici Srpskoj stvorena je politicka klima za niz sistemskih reformi finansijskog sistema kako bi se ekonomski i socijalni status zemlje izvukao iz latentne krize. Izvrsena je reforma fiskalnog sistema odnosno poreskog sistema i proces privatizacije dijela drzavnog kapitala bez vidnih rezultata. Reforma poreskog sistema izvrsena je integracijom, modernizacijom i rekonstrukcijom Uprave javnih prihoda i Finansijske policije u jedan organ – Poresku upravu. Poreska uprava dobija legitimitet organa Republicke uprave koja je u sastavu Ministarstva finansija Republike Srpske.Poreski sistem Republike Srpske čine porezi koji za svoj izvor imaju prihod porezi koji za objekt oporezivanja imaju imovinu,doprinosi takse i naknade utvrđene određenim materijalnim propisima.


BTC $36.517 -3,11%\nETH $2.439 -2,08%\nBNB $370 -3,49%\nSOL $91 -5,63%\nXRP $0,61 -3,28%\nVećina anketiranih globalnih finansijskih institucija smatra da centralne banke treba da izdaju digitalne valute, navodi se u izveštaju.\nVećina anketiranih globalnih finansijskih institucija veruje da centralne banke treba da razviju svoje digitalne valute (CBDC), prema zajedničkoj studiji IBM Blockchain World Wire i zvaničnog Foruma monetarnih i finansijskih institucija (OMFIF) objavljenoj 25. oktobra.\nStudija uključuje 21 centralnu banku koje su učestvovale u istraživanju OMFIF-a u periodu od jula do septembra 2017. godine. U izveštajima se navodi da učesnici nisu pronašli kompromis o tome da li vlade treba da izdaju svoje kriptovalute, kao i da su podeljene oko srodnih procesa upravljanja i pristupa tim CBDC-ima, navodi The Next Web.\n76% ispitanika navodno je izrazilo nesigurnost u pogledu efikasnosti raspoređivanja tehnologije distribuiranog registra (DLT), dok je većina anketiranih finansijskih institucija rekla da veruju da centralne banke treba da izdaju sopstvene digitalne valute.\nIpak, 38% finansijskih institucija u studiji aktivno istražuje i ispituje CBDC, dok je ostalih 62% prijavljeno kao potpuno neaktivno u ovoj oblasti.\nPored pružanja statistike o mišljenjima prema digitalnim valutama koje izdaju centralne banke od strane globalnih finansijskih institucija, izveštaj takođe uključuje niz pristupa za uspostavljanje CBDC-a, kao i pružanje smernica institucijama o tome kako rešiti povezane izazove.\n23. oktobra, viši izvršni direktor britanske HSBC banke Kreg Remzi tvrdio je da i CBDC i blokčein operacije predstavljaju "veliki izazov" postojećim sistemima bruto poravnanja u realnom vremenu (RTGS).\nZamenik guvernera Banke Japana (BOJ) Masajoši Amamija prošle nedelje tvrdio je da CBDC verovatno neće poboljšati postojeće monetarne sisteme, pošto kontrola ekonomije putem CBDC-a radi samo ako centralne banke eliminišu fiat novac iz finansijskog sistema.


Kada postanemo članica EU novac građana Srbije moraće da se troši namenski. Kontrola trošenja naših para biće po standardima EU, dakle, stroga i na državnom i na lokalnom nivou. Tako će naša javna sredstva biti odgovorno korišćena. Svi koji upravljaju budžetom moraće to da čine u interesu i za korist građana Srbije. Isto tako odgovorno moraće da koriste i finansijska sredstva EU.\nU EU će kontrola prikupljanja i trošenja budžetskih sredstava biti daleko jača nego što je sada u našoj državi. Vrhovna državna revizorska institucija biće i funkcionalno i operativno nezavisna.\nBiće obezbeđeni kapaciteti koji će se baviti pitanjima suzbijanja nepravilnosti i prevara u korišćenju finansijskih sredstava EU i borbom protiv krivotvorenja novčanica i kovanica evra.\npreporuke radne grupe za poglavlje 32 za 2019. godinu\nSve preporuke koje iz prethodnog izveštajnog perioda nisu sprovedene ostaju važeće. Preporuke iz prethodnog izveštajnog porioda možete pogledati u Knjizi preporuka za 2019. godinu OVDE\nUz njih, preporuke za naredni izveštajni period su:\nDa Ministarstvo finansija u okviru svoje internet stranice obrazuje posebnu sekciju u kojoj će se nalaziti relevantne informacije o statusu Poglavlja 32, uključujući i vesti o dešavanjima na sastancima radne grupe, napretku u ostvarivanju preporuka Evropske komisije, Nacionalnog konventa o EU i slično.\nDa Ministarstvo finansija na redovnom, godišnjem, nivou objavljuje plan i izvršenje konsolidovanog budžeta opšte države, prema ekonomskoj i funkcionalnoj klasifikaciji, u mašinski čitljivom formatu\nDa Ministarstvo finansija unapredi Građanski budžet tako što će ga učiniti interaktivnim i što će unaprediti način saopštavanja metodologije, učinivši ga konzistentnijim, pogotovo u domenu različitih nivoa vlasti.\nDa Republički sekretarijat za javne politike, u saradnji sa drugim nadležnim organima državne uprave, hitno započne sa procesom pripreme Plana razvoja, čije usvajanje bi omogućilo i finansijsku kontrolu svrsishodnosti trošenja javnih sredstava.\nDa Ministarstvo finansija i Ministarstvo državne uprave, u saradnji sa drugim nadležnim organima državne uprave, naprave iskorak u domenu Reforme javne uprave koji će biti uočen od strane Evropske komisije, a koji se tiče rešavanja spornog pitanja nedostatka upravljačke odgovornosti i decentralizacije donošenja odluka.\nRadnom grupom rukovodi Nemanja Šormaz direktor je Centra za visoke ekonomske studije (CEVES) - nezavisnog istraživačkog tima posvećenog održivom društveno-ekonomskom razvoju Srbije. Tokom sedam godina u CEVES-u, Nemanja je bio aktivno angažovan na razvoju, vođenju i koordinaciji projekata istraživanja i zagovaranja u oblastima razvoja privatnog sektora, ciljeva održivog razvoja i ekonomskog upravljanja, podržani od kreatora politike, međunarodnih finansijskih institucija (SB, MMF), i donatorska zajednica (USAID, GIZ, SDC, itd.). Specifičnu ekspertizu Nemanje i CEVES-a odlikuju visokokvalitetne i detaljne analize podataka, praćene po meri i namenski osmišljenim preporukama i rešenjima.\nTokom svoje karijere služio je kao specijalni savetnik ministra za javnu upravu i lokalnu samoupravu i potpredsednika Vlade Srbije. Bio je angažovan u procesu određivanja prava opšte vlade Srbije, sa ciljem da doprinese većoj odgovornosti i efikasnosti javnih institucija. Pored toga, bio je i šef analitike u procesu stvaranja i usvajanja novog zakona o zaradama, gde je uspostavio platni spisak i sproveo analizu procene fiskalnog uticaja. Nemanja ima značajno iskustvo u konsultantskim poslovima u vezi sa upravljanjem javnim finansijama, jer su ga kao konsultanta na gore pomenutu temu angažovali UNDP, Svetska banka, Fiskalni savet i Ministarstvo finansija. Nemanja trenutno vodi i koordinira radom radne grupe za poglavlje 32 - Finansijska kontrola u Nacionalnoj konvenciji o Evropskoj uniji (NCEU). Nemanja je diplomirao ekonomiju.\nMarija Mijatović - Udruženje Centar Đorđe Vajfert, Vladan Malešev - Profesionalna mreža za održivi razvoj, Zdenka Kovačević - Sretenje Požega, Dragomir Pop-Mitić - Užički centar za ljudska prava i demokratiju, Jelena Kostić - Institut za uporedno pravo, Katarina Đokić - Beogradski centar za bezbednosnu politiku, Miloš Đinđić - Centar za evropske politike - CEP, Dane Pribić - Centar za razvoj demokratskog društva Europolis, Zoran Pendić - Savez inženjera i tehničara Srbije - SITS, Društvo protiv korupcije, Dejan Petković - Socijalna pravda, Jasna Filipović - Centar za primenjene evropske studije - CPES, Danijel Dašić - Nacionalna Koalicija za decentralizaciju, Jozefina Beke Trivunac - Udruženje internih revizora Srbije, Dragan Dobrašinović - Toplički centar za demokratiju I ljudska prava, Dejan Mladenović - Savez računovođa i revizora Srbije.


Keri: Putin da dokaže da je za mir\nDržavni sekretar SAD Džon Keri sa holandskim ministrom spoljnih poslova Fransom Timermansom i norveškim ministrom spoljnih poslova Borgeom Brendeom na sastanku ministara spoljnih poslova u sedištu NATO-a u Briselu.\nAmerički državni sekretar Dzon Keri je rekao da ruski lider mora da dokaže akcijama, a ne samo rečima da je potpuno predan miru u istočnoj Ukrajini, ali je dodao da SAD i evropske saveznice nisu spremne da uvedu nove sankcije Moskvi.\nAmerički državni sekretar Dzon Keri je rekao da ruski lider mora da dokaže delima, a ne samo rečima da je potpuno predan miru u istočnoj Ukrajini, ali je dodao da SAD i evropske saveznice nisu spremne da uvedu nove sankcije Moskvi.\nKeri je u Briselu na sastanku NATO-a rekao da je „od ključnog značaja“ da predsednik Vladimir Putin „javno“ apeluje na proruske separatiste u istočnoj Ukrajini da se razoružaju. On je takodje istakao da Putin mora da obustavi priliv boraca i oružja, uključujući „tenkove i minobacače“ preko ruske granice sa Ukrajinom.\nAmerički državni sekretar je istakao da Vašington saradjuje sa evropskim vladama na pripremi novih sankcija ukoliko se to pokaže neophodnim.\nU međuvremenu, predsednik Putin, ukrajinski predsednik Petro Porošenko, nemačka kancelarka Angela Merkel i francuski predsednik Fransoa Oland razgovarali su telefonom o situaciji u Ukrajini. Portparol nemačke vlade naveo je da se četvoro lidera složilo o potrebi da se uspostavi mehanizam za nadgledanje sprovodjenja prekida vatre i bezbednosti na ukrajinsko-ruskoj granici. Iz Kremlja je saopšteno da je Putin pozvao na produžetak prekida vatre, koji ističe u petak.\nNešto ranije generalni sekretar NATO-a Anders Fog Rasmusen izjavio je da ne vidi znake da je Rusija ispunila svoja obećanja medjunarodnoj zajednici u vezi sa Ukrajinom. Rasmusen je dodao da će na današnjim sastancima ministara inostranih poslova NATO-a biti reči o jačanju vojnih potencijala te zemlje.\nRasmusen je u Briselu istakao da će ministri inostranih poslova NATO-a, uključujući američkog državnog sekretara Džona Kerija razmotriti odnose sa Rusijom i odlučiti šta da preduzmu.\nRusija bi mogla da se suočni sa oštrijim sankcijama ukoliko ne postupi u skladu sa zahtevom da pomogne u okončanju nasilja izmedju kijevskih lojalista i proruskih separatista u a Ukrajini.\nU medjuvremenu, gornji dom ruskog parlamenta danas je u Moskvi opozvao odobrenje ruskim trupama da udju u Ukrajinu, što je juče zatražio predsednik Vladimir Putin.


Pavković i Lukić dalje pod znakom pitanja\nNekadašnjeg načelnika Generalštaba Vojske Srbije i Crne Gore Nebojšu Pavkovića koji je u procesu za ubistvo Ivana Stabolića i atentat na Vuka Draškovića optužen za pomaganje u atentat na Draškovića, policija nije pronašla na adresi stanovanja, a portparol Specijalnog suda za organizovani kriminal Maja Kovačević-Tomić kaže da sud naređuje prinudno privođenje ukoliko je optuženi uredno primio poziv a ne pojavi se na glavnom pretresu. Ona naglašava da ovo privođenje obavlja nadležni SUP prema mestu stanovanja. Kovačević-Tomić u izjavi za naš radio ističe da sud u ovom trenutku razmatra dve mogućnosti kada je u pitanju Pavković.\n”Postoji mogućnost da bude određen pritovor ili da bude raspisana potraga preko gradskog SUP-a. Zašta će se predsednik veća opredeliti, da li će odmah izneti to kao za određenje pritovora ili će prvo pokušati da izvrši potragu za njima preko SUP-a, to ćemo da vidimo.”\nS druge strane policijski general Sreten Lukić koji je uspešno operisan, obratio se javnosti pismom u kome kaže da niko ne treba da ga poziva na patriotizam i herojstvo. Jedini uslov da sam zdrav a ne da se od mene traži da dobrovoljno idem u smrt. Prekidanje adekvatnog lečenja i nepridržavanje lekarskih upustava bio bi neodgovoran čin koji bi me sprečio da dokažem svoju nevinost i skinem anatemu sa policije, naveo je Lukić u pismu javnosti. Istovremeno, predsednik Nacionalnog saveta za saradnju sa Haškim tribunalom Rasim Ljajić, nakon sastanka sa lekarskim konzilijumom koji je operisao Lukića, izjavio je da će optuženi general uskoro otputovati za Hag.\n“Nakon nekoliko dana postoperativnog oporavka neki od lekara članova lekarskog konzilijuma će zajedno sa generalom Lukićem otputovati u Hag uz prisustvo i ministara iz Vlade Republike Srbije koji će nositi garancije za privremeno puštanje na slobodu do početka suđenja.”\nSaopšenjem se oglasio i lekarski konzilijum na čelu sa profesorom doktorom Miodragom Ostojićem koji je operisao Lukića, a u kojem stoji da posle nekoliko dana oporavka Lukić može da bude prebačen u Hag. Ministar zdravlja u Vladi Srbije Tomica Milosavljević za naš program govori kako teče oporavak Sretena Lukića.\n“Jedino što mogu da kažem to je da intervencija protekla kako treba i da je to pre svega najvažnije, da je pacijent dobro i da se oporavlja. Imao je ozbiljan problem, imao je ozbiljne operacije i ovo je bila ozbiljna intervencija. Hvala bogu posle dobrih priprema urađana je na najbolji mogući način, rezultat je dobar i on se oporavlja i to je u ovom trenutku najvažnije. Sve ovo drugo o tom potom.”\nSavet ministara Srbije i Crne Gore usvojio je Predlog zakona o zamrzavanju imovine haških optuženika koji nisu dostupni sudu a ovaj zakonski predlog biće upućen parlamentu Srbije i Crne Gore koji bi trebalo da ga usvoji.


SNS i SPS na izbore u Beogradu izlaze odvojeno - Jutarnji GLASnik\nPotpredsednik Srpske napredne stranke (SNS) Miloš Vučević kazao je danas da će za četiri-pet dana biti poznato ko će biti na listi „Aleksandar Vučić – Zato što volimo Beograd“ za predstojeće beogradske izbore.\nVučević je za Radio-televiziju Srbije rekao da će ta lista biti „relaksirana od svih stranačkih obeležja“.\nOn je rekao da će u naredna dva-tri dana biti poznato sa kojim strankama SNS ide u koaliciju i dodao da će nа izbore SNS i Socijalistička partija Srbije izаći nа odvojenim listаmа, аli dа su spremni dа nаstаve sаrаdnju posle izborа.\nKako je naveo, za sada je izvesno da će SNS nastupiti zajedno sa Socijaldemokratskom partijom Srbije (SDPS) čiji je predsednik Rasim Ljajić.\nGovoreći o odluci predsedništva SNS da se uz beogradske izbore ne raspišu vanredni parlamentarni izbori, Vučević je kazao da je ta odluka doneta u „interesu građana“.\n„SNS je pokazala da je interes građana iznad stranke i time smo pokazali da stranka bira ono što je u interesu građana“, rekao je on.\nTagged BEOGRADSKI IZBORI, SNS, SPS


10.6.20. - Biznis.rs - Vodeći poslovni portal\nVALJEVO ĆE BITI DIREKTNO POVEZANO SA AUTOPUTEM „MILOŠ VELIKI“ Potpisan ugovor vredan 158 miliona evra\nSrbijaVesti 10.6.20. 16:30 1\nKomercijalni ugovor, vredan 158 miliona evra, o projektovanju i izgradnji brze saobraćajnice od Iverka do Lajkovca i regulaciji reke Kolubare potpisan je u sredu u Beogradu.Ugovor su potpisali potpredsednica Vlade i ministarka građevinarstva, saobraćaja i infrastrukture Zorana Mihajlović, direktor „Puteva Srbije“ Zoran Drobnjak i direktor kompanije „Čajna Šandong“ Džang... Pročitaj više\nBankeNovacSvetVesti 10.6.20. 16:20 0\nZvaničnici Evropske centralne banke izrađuju plan kako da se postave u vezi sa potencijalnim stotinama milijardi evra neplaćenih zajmova usled pandemije Covid-19.Projekat, koji dolazi dok Evropa mobiliše trilione evra za jačanje ekonomije regiona, ima za cilj da zaštiti komercijalne banke od bilo kakvih drugih padova usled krize, ako rastuća... Pročitaj više\nIRSKA I BELGIJA U STRAHU ZBOG BREXITA Traže više grantova iz evropskog fonda\nEUVesti 10.6.20. 16:09 0\nNakon što je glavni pregovarač Evropske unije za Brexit, Mišel Barnije (Michel Barnier) upozorio da bi izlazak Velike Britanije iz EU bez dogovora mogao veoma loše da utiče na ekonomije Irske i Belgije, otvorena je tema o 750 milijardi evra teškom evropskom fondu za ekonomski oporavak od pandemije Covid-19.... Pročitaj više\nBankeIzdvajamoNovacSrbijaVesti 10.6.20. 11:56 0\nBruto devizne rezerve Narodne banke Srbije (NBS) su na kraju maja dostigle nivo od 14 milijardi i 344 miliona evra, što je za milijardu i 550 miliona evra više u odnosu na april, saoštila je NBS. Deviznim rezervama na ovom nivou obezbeđuje se pokrivenost novčane mase M1 od 159... Pročitaj više\nSRBIJA PRIPREMA ZAKON O BLOKČEJN TEHNOLOGIJI I KRIPTO VALUTAMA Država ima kapacitet za trgovinu digitalnim valutama\nHi-techLifestyleSrbijaVesti 10.6.20. 15:04 0\nRadna grupa, koju čine predstavnici Privredne komore Srbije (PKS), Narodne banke Srbije (NBS), Ministarstva finansija, Beogradske berze, i predstavnici vlade, u narednih pola godine radiće na dokumentu koji će biti osnova za donošenje zakonskog akta kako bi se uredila oblast blokčejn (Blockchain) tehnologije, navodi se u saopštenju PKS.Ova tehnologija... Pročitaj više\nPAD SVETSKE EKONOMIJE 6 ODSTO U OVOJ GODINI Revidirane projekcije OECD\nEUIzdvajamoNovacVesti 10.6.20. 15:11 0\nOrganizacija za ekonomsku saradnju i razvoj (OECD) u ažuriranim prognozama predviđa pad globalne ekonomije u ovoj godini od šest odsto, nakon čega se u 2021. očekuje rast od 5,2 procenta, u optimističkom scenariju da epidemija korona virusa ostane pod kontrolom.Prema lošijem scenariju u slučaju drugog talasa epidemije, globalna ekonomija... Pročitaj više\nBRISEL I PEKING NA DIPLOMATSKOJ VIDEO VEZI Mogu li Kina i EU prevazići sistemsko rivalstvo?\nEUSvetVesti 10.6.20. 14:37 0\nKineski premijer Li Kećijang razgovaraće putem konferencijske veze sa liderima Evropske unije u nedelji koja počinje 22. juna, kako bi usaglasili novi termin samita Kina-EU, koji je trebalo da bude održan u septembru u Lajpcigu, ali je odložen zbog pandemije korona virusa. Na „velikom“ samitu trebalo je da učestvuju... Pročitaj više\nJAPAN ODOBRIO VANREDNI PAKET MERA Budžet u vrednosti od 262 milijarde evra\nSvetVesti 10.6.20. 14:32 0\nDonji dom japanskog parlamenta, odobrio je vanredni budžet u vrednosti od 262 milijarde evra, udvostručivši obim podsticajnih sredstava. Treća najveća svetska privreda, koju je pandemija korona virusa gurnula na put recesije, doživela je prvi ekonomski pad zemlje od 2015. godine.Potrošnja stanovništva u Japanu veoma se usporila, uprkos relativno niskom... Pročitaj više\nAustrija od 16. juna otvara svoje granice za ukupno 31 zemlju, među kojima nisu Švedska, Velika Britanija, Španija i Portugal, ali ni države Zapadnog Balkana, saopštio je ministar spoljnih poslova Aleksander Šalenberg (Alexander Schallenberg).„Otvaramo veliki prozor ka ponovnom uspostavljanju normalnosti u oblasti slobodnog putovanja. Nakon otvaranja granica ka sedam... Pročitaj više\nJOŠ 66 ZARAŽENIH KORONOM U SRBIJI, PREMINULA JEDNA OSOBA Ukupno 432 aktivna slučaja\nIzdvajamoSrbijaVesti 10.6.20. 14:53 3\nU Srbiji je do 15 časova u sredu 10. juna 2020. godine registrovano ukupno 12.031 potvrđen slučaj Covid-19, objavljeno je na sajtu Ministarstva zdravlja.Od poslednjeg izveštaja testirani su uzorci 5.015 osoba od kojih je 66 pozitivno.Do 15 časova u Republici Srbiji testirane su ukupno 287.064 osobe koje su ispunjavale... Pročitaj više


Uredba o kriterijumima na osnovu kojih se utvrđuje šta se, u smislu Zakona o porezu na dodatu vrednost, smatra pretežnim prometom dobara u inostranstvo - Poreski Savetnik\nNa osnovu člana 52. stav 5. Zakona o porezu na dodatu vrednost ("Službeni glasnik RS", br. 84/04, 86/04 - ispravka, 61/05, 61/07 i 93/12), Vlada donosi\n"Sl. glasnik RS", br. 124/2004, 27/2005 i 4/2013\nOvom uredbom propisuju se kriterijumi na osnovu kojih se utvrđuje šta se, u smislu Zakona o porezu na dodatu vrednost ("Službeni glasnik RS", br. 84/04, 86/04 - ispravka, 61/05, 61/07 i 93/12 - u daljem tekstu: Zakon), smatra pretežnim prometom dobara u inostranstvo.\nZa lica koja su evidentirana za PDV u smislu člana 63 stav 1 Zakona, pretežnim prometom dobara u inostranstvo smatra se izvoz proizvoda čija je vrednost u odnosu na ukupnu vrednost prometa proizvoda i usluga veća od 70%, odnosno najmanje 10.000.000 evra, iskazanih u finansijskom izveštaju za 2004. godinu sastavljenom u skladu sa propisima o računovodstvu.\nObveznik PDV koji ispuni jedan od kriterijuma iz stava 1 ovog člana, u narednih 12 kalendarskih meseci, odnosno do isteka roka za podnošenje finansijskog izveštaja za 2005. godinu sastavljenog u skladu sa propisima o računovodstvu, smatra se obveznikom PDV koji pretežno vrši promet dobara u inostranstvo.\nIzuzetno od odredbe stava 1 ovog člana, za januar 2005. godine obveznik PDV utvrđuje vrednost izvršenog izvoza proizvoda i vrednost ukupnog prometa proizvoda i usluga na osnovu podataka iz poslovnih knjiga za period od 1. januara do 31. decembra 2004. godine, a koje obveznik PDV vodi u skladu sa propisima o računovodstvu.\nUtvrđivanje pretežnog prometa dobara u inostranstvo obveznik PDV iz stava 1 ovog člana vrši za svaki poreski period tekuće godine.\nObveznik PDV iz stava 1 ovog člana utvrđuje vrednost izvršenog izvoza dobara i vrednost ukupnog prometa dobara i usluga na osnovu podataka iz poslovnih knjiga za tekuću kalendarsku godinu, a koje vodi u skladu sa propisima o računovodstvu.\nObveznik PDV iz člana 2 stav 2 i člana 3 stav 2 ove uredbe, dostavlja nadležnom poreskom organu, uz poresku prijavu PDV za mesec februar tekuće godine, podatke od značaja za utvrđivanje šta se smatra pretežnim prometom dobara u inostranstvo na Obrascu PID PDV - Pretežan izvoz dobara u inostranstvo, koji je odštampan uz ovu uredbu i čini njen sastavni deo.\nObveznik PDV iz člana 3a stav 1 ove uredbe, dostavlja nadležnom poreskom organu, uz poresku prijavu PDV za mesec u kojem je ispunio jedan od kriterijuma da postane obveznik PDV koji pretežno vrši promet dobara u inostranstvo, podatke od značaja za utvrđivanje šta se smatra pretežnim prometom dobara u inostranstvo na Obrascu PID PDV 1 - Pretežan izvoz dobara u inostranstvo, koji čini sastavni deo ove uredbe.\nObveznik PDV iz člana 3 stav 3 ove uredbe, dostavlja nadležnom poreskom organu, uz poresku prijavu PDV za mesec januar 2005. godine, izjavu o podacima od značaja za utvrđivanje šta se smatra pretežnim prometom dobara u inostranstvo na Obrascu IPID PDV - Izjava o pretežnom prometu dobara u inostranstvo u 2004. godini, koji je odštampan uz ovu uredbu i čini njen sastavni deo.\n"Sl. glasnik RS", br. 27/2005\n"Sl. glasnik RS", br. 4/2013


Radio România Internaţional/ Vesti/ Vesti 16.11.2019\nU Rumuniji se nastavlja predizborna kampanja za drugi krug predsedničkih izbora koji je zakazan za nedelju, 24. novembra.\nU Rumuniji se nastavlja predizborna kampanja za drugi krug predsedničkih izbora koji je zakazan za nedelju, 24. novembra. Sadašnji predsednik Klaus Johanis, koga podržava Nacionalna liberalna stranka (PNL), takmičaće se sa bivšom premijerkom socijaldemokrata Viorikom Dančila. Prema podacima koje je objavila Centralna izborna komisija i koje je u petak potvrdio Ustavni sud, u prvom krugu u kome je učestvovalo 14 kandidata Klaus Johanis je osvojio 37,82% glasova, a Viorika Dančila 22,26% glasova birača. Odziv je bio 51,19%. U dijaspori, gde se moglo glasati tri dana, od petka, zabeležena je rekordna izlaznost od preko 675 hiljada osoba. I za drugi krug, na biračkim mestima van granica zemlje glasaće se tri dana: od petka od 12:00 do 21:00, a u subotu i nedelju, između 7:00 i 21:00, uz mogućnost produženja programa glasanja do ponoći.\n230 firmi iz oblasti turizma iz 16 zemalja učestvuje, do nedelje, na najvećem sajmu turizma u Rumuniji, koji se organizuje u Bukureštu. Manifestacija okuplja turističke agencije, turoperatere, kao i turističke oblasti koje predstavljaju profilirana udruženja ili županijska veća. Posetioci mogu da biraju ponude za zimske praznike i zimu 2019., ali i za letnju sezonu, a izlagači kažu da će ponuditi popuste na turističke aranžmane do 45%.\nRumunska policija je prošle nedelje organizovala misije za dovođenje u zemlji 13 osoba za kojima je raspisana međunarodna poternica - objavio je u subotu Generalni inspektorat policije Rumunije. Izručeno je i predato iz Velike Britanije, 5 osoba, dve iz Nemačke i Belgije i po jedna iz Francuske, Italije, Austrije i Slovenije. Za nastavak izvršenja kazne u Rumuniji je privedeno 7 osoba koje su osuđene u Slovačkoj (2), Belgiji (1), Nemačkoj (2) i Austriji (2). Takođe je predato 11 osoba za kojima je raspisana međunarodna poternica, tri Austriji, dve Belgiji i Republici Moldaviji i po jedna Francuskoj, Nemačkoj, Mađarskoj i Velikoj Britaniji.\nRumunska pogranična policija je na granici sa Mađarskom otkrila 20 stranih državljana. Jedanaestoro su bili iz Avganistana, Irana i Somalije i pronađeni su u zgradi u izgradnji. Migranti, starosti između 17 i 37 godina, pokušavali su ilegalno da pređu u susednu zemlju da bi stigli u jednoj od zapadnoevropskih država. U drugoj akciji kontrole, graničari su pronašli devet državljana Turske i Iraka, među kojima i dva maloletnika, koji su pokušavali ilegalno da stignu u zapadnim zemljama.


Milan Božić direktor Banjalučke berze još pet godina - Indikator.ba\nMilan Božić direktor Banjalučke berze još pet godina\n11.11.2020 07:49 | Indikator.ba\nMilan Božić ponovo je imenovan za direktora Banjalučke berze, izvještava Indikator.ba.\nBožić, koji je dugogodišnji direktor Banjalučke berze, a kojemu je mandat istekao 28. septembra, dobio je nakon provedenog javnog konkursa saglasnost Komisije za hartije od vrijednosti za novi mandat koji traje pet godina.\n- Nakon razmatranja dostavljenog zahtjeva utvrđeno je da imenovani ima visoku stručnu spremu naučnog stepena magistra ekonomskih nauka, da je od 13.06.2001. godine do danas zaposlen na Berzi na mjestu direktora, da je izabran na osnovu provedenog javnog konkursa objavljenog na internet stranici Berze 15.09.2020. godine čime su ispunjeni uslovi za imenovanje za direktora Berze, navodi se u rješenju Komisija za hartije od vrijednosti RS.\nNakon što je Upravni odbor Banjalučke berze raspisao konkurs za izbor direktora Berze sredinom septembra, na sastanku Konkursne komisije 28. septembra 2020. godine konstatovano da je Milan Božić kao kandidat dostavio urednu dokumentaciju uz prijavu i da ispunjava uslove za obavljanje funkcije na koju se prijavio. Narednog dana, 29. septembra, donesena je odluka o njegovom imenovanju za direktora.


Британци Душку Кнежевићу одузели три пасоша - Нови Стандард\nBritanci Dušku Kneževiću oduzeli tri pasoša\n22.09.2019. 13:03 16.07.2020.\nPravnici ocenjuju da je ovom odlukom londonskog suda „formalno počeo proces ekstradicije”\nVlasniku kompanije „Atlas grupe” Dušku Kneževiću pre dva dana su u londonskom sudu oduzeti crnogorski, britanski i kiparski pasoš, ograničeno mu je kretanje i nad njim je uveden elektronski nadzor, ali mu nije određivan ekstradicioni pritvor jer je sudu položio jemstvo od 70.000 funti, vest je koju su objavili juče skoro svi podgorički mediji. Pravnici ocenjuju da je ovom odlukom londonskog suda „formalno počeo proces ekstradicije”, a Knežević je saslušan po osnovu poternice koju je za njim raspisalo crnogorsko Specijalno državno tužilaštvo.\nU Ministarstvu spoljnih poslova i ambasadi Crne Gore u Londonu nisu bili spremni da crnogorskim medijima kažu da li su obavešteni o oduzimanju dokumenata Kneževiću, koji je i državljanin Crne Gore.\nZanimljivo je da je upravo prekjuče Vlada Crne Gore na redovnoj sednici utvrdila Predlog zakona o potvrđivanju Ugovora između Crne Gore i Velike Britanije, kojim se dopunjava Evropska konvencija o ekstradiciji i „olakšava njena primena”. Ugovor između dve države potpisali su petog marta ove godine predstavnici dveju vlada, crnogorski vicepremijer Zoran Pažin i britanski ministar za Evropu Alan Dankan.\nPodgoričkim Vijestima glavni specijalni tužilac Milivoje Katnić je rekao: „Obavešten sam da je Knežević saslušan po poternici koju smo raspisali za njim. Velika Britanija je jedna od najrazvijenijih demokratija sveta i ona deluje u skladu sa zakonom. Meni je pravo zadovoljstvo kada sarađujem s Ujedinjenim Kraljevstvom.” On je kazao da su britanske vlasti Kneževiću „zabranile da se približava aerodromima, železničkim stanicama i lukama”.\n„Sada sledi standardna procedura tokom koje će londonski sud od nas tražiti dokumentaciju na osnovu koje tražimo izručenje. Mi ćemo postupati po njihovim zahtevima, a naš zahtev pred tamošnjim sudom zastupa britanski tužilac”, objasnio je Katnić.\nOn je utvrdio da su sudske vlasti Engleske zatražile „da Knežević i njegov pravni tim do narednog ročišta, 17. oktobra, iznesu argumente protiv ekstradicije u pisanoj formi, kao i da predlože sve dokaze na koje imaju nameru da se pozivaju”.\nAfera „Atlas” počela je početkom godine istragama SDT-a protiv Kneževića, nakon što je objavljivao snimke koji ukazuju na korupciju u delovima vlasti. U ugovoru, koji je juče objavila i vlada, navodi se da Crna Gora ili Velika Britanija neće odbiti izručenje svog državljanina ukoliko ga druga zemlja traži za krivična dela za koja se, prema propisima obe strane, može izreći kazna zatvora od najmanje pet godina. Ili, kako piše u dokumentu, zbog izvršenja iste kazne zatvora.\nKnežević se sumnjiči za krivična dela korupcije za koja je zaprećena kazna iznad pet godina. U tom dokumentu je navedeno da izručenje može biti odbijeno ako zamoljena država preuzme izvršenje sankcija.\nIzvor Politika, 21. septembar 2019.\nDnevne vestiVelika BritanijaDuško KneževićekstradicijaNovica Đurićoduzimanje pasošaCrna Gora


Svetsko prvenstvo biće organizovano na čak osam terena u glavnom gradu i dva terena u Sportskom centru FSS u Staroj Pazovi. Očekuje se dolazak preko 1.000 učesnika (fudbaleri, fudbalerke, treneri i ostali članovi ekspedicije).\n- Za naslov najbolje ekipe srednjoškolskog uzrasta boriće se čak 24 države u muškoj i 16 u ženskoj konkurenciji. Biće to pravo Svetsko prvenstvo, sa puno utakmica, a gledaoci će moći na delu da vide mladiće i devojke, koji kucaju na vrata prvih timova u svojim zemljama u kojima nastupaju. Sigurno je da će među njima biti naslednika Ronalda i Mesija, ali i Saše Ilića i Dragana Stojkovića Piksija. Potrudićemo se kao i uvek do sada da budemo sjajni domaćini. Ulaz na sve utakmice je besplatan – istakao je generalni sekretar Saveza za školski sport Srbije, Uroš Savić, nekada i sam profesionalni fudbaler.\nŽeljko Tanasković, predsednik Saveza za školski sport sa predsednikom ISF Lorenom Petrinkom\nŽeljko Tanasković, predsednik Saveza za školski sport i član borda ISF\n- Ovo je još jedna u nizu potvrda da radimo odlično. Biće nam čast da ugostimo najbolje svetske ekipe. Dugo se pripremamo za ovaj događaj. Uz veliki broj utakmica koje će se održati na čak deset terena, klinci će imati i priliku da upoznaju glavni grad Srbije. Na Kalemegdanu ćemo imati organizaciju Kulturnog dana, gde će se predstaviti sve zemlje učesnice i to svako na svoj tradicionalni način – obavestio nas je Željko Tanasković, predsednik Saveza za školski sport i član borda ISF.


Intel najavljuje procesore Intel Xeon Phi - Popular Science Srbija\nKompanija Intel najavila je nekoliko novih i poboljšanih tehnologija u oblasti računarstva visokih performansi (HPC) – procesore Intel Xeon Phi, kodnog naziva Knights Hill, kao i pojedinosti u vezi sa Intel Omni-Path arhitekturom, novom veoma brzom tehnologijom međusobnog povezivanja koja je optimizovana za HPC primenu.\nIntel je takođe najavio novi softver i saopštio da nastoji da HPC zajednici bude omogućeno da iskoristi pun potencijal performansi iz aktuelnog i budućeg Intelovog hardvera. Zajedno, ove nove HPC gradivne komponente i industrijska saradnja pomoći će u rešavanju izazova ekstremne skalabilnosti i osnovne upotrebe HPC sistema, a ujedno će pružati osnovu za isplativ put do exascale računarstva.\nIndustrijska ulaganja u procesore Intel Xeon Phi rastu, jer se očekuju da će više od 50 provajdera ponuditi sisteme zasnovane na novoj verziji procesora Knights Landing, dok će mnogo više sistema koristiti koprocesorsku PCIe verziju tog proizvoda. Do danas, više od 100 PFLOPA sistemskog računarstva zasnovano je na procesoru Knights Landing.\nIntel je najavio da očekuje da će Intel Omni-Path arhitektura ponuditi brzinu od 100 Gbps i do 56 odsto nižu latenciju sviča u srednjim do velikim klasterima u\nodnosu na InfiniBand alternativu.


NSinfo: Umanjenje troškova informatike i do 50 odsto - Podrška Novog Sada porodicama sa više dece\nUmanjenje troškova informatike i do 50 odsto - Podrška Novog Sada porodicama sa više dece\nI u ovoj godini biće obezbeđena novčana podrška porodicama s decom u iznosu od gotovo 485 miliona dinara za više od 17 hiljada korisnika odlučeno je na poslednjoj sednici Skupštine grada\nPorodice koje imaju troje ili više dece imaće prava na besplatan boravak dece u vrtićima, čiji je osnivač Grad Novi Sad, ali i na umanjenje troškova informatike i do 50 odsto.\nPravo na finansijsku pomoć imaju porodice koje primaju dečji dodatak, socijalnu pomoć, deca bez roditeljskog staranja i sa smetnjama u razvoju. Sve porodice sa troje ili više dece, u skladu sa merama Pronatalitetne politike komunalne usluge koje naplaćuje JKP "Informatika" plaćaće po umanjenoj ceni.\n"Umanjenje ostvaruju porodice sa troje, četvoro i petoro dece, 40 posto sa šestoro, sedmoro i osmoro dece, a 50 odsto porodice sa devetoro i više dece", kaže Vera Grkavac, načelnik Gradske Uprave za socijalnu i dečiju zaštitu.\nPravo ostvaruju porodice sa troje i više dece koja su na redovnom školovanju, najduže do 26 godina života, čije je prebivalište na teritoriji Novog Sada, odnosno boravište, ukoliko su raseljena lica i pod uslovom da redovno izmiruju račun Informatike.\nZahtev za umanjenje računa može se preuzeti u pisarnici Gradske uprave za opšte poslove, a popunjen zahtev podnosi se Gradskoj upravi za socijalnu zaštitu na pisarnici Gradske uprave za opšte poslove uz fotokopiju lične karte, izvoda iz matične knjige rođenih za decu, potvrdu o redovnom školovanju i račun za prethodni mesec.


„Potisje“ Bečej: Novi kamion poboljšava uslugu - Portal Moj Bečej - Bečejske opštine iz ugla građana!\n„Potisje“ Bečej: Novi kamion poboljšava uslugu\n„Potisje“ Bečej preuzelo je prošle nedelje novi kamion, treći po redu, kojim trenutno raspolaže i koji će poboljšati uslugu odnošenja smeća.\nSavremeni kamion marke „Iveko“, zapremine 18 tona, koštao je oko 145.000 evra i preduzeće će ga otplaćivati narednih pet godina, budući da je kupljen na „lizing“. Investicioni ciklus u protekle tri godine vredan je oko 500.000 evra, rečeno je novinarima.\nPrema rečima direktora Zoltana Feješa, „Potisju“ je neophodno još jedan ovakvo vozilo kako bi usluga bila podignuta na optimalan nivou, a radnici posao obavljali lakše i efikasnije.\nDirektor je nakon primopredaje novog vozila novinarima saopštio i da je trenutna zaduženost ovog preduzeća na dozvoljenom nivou i da iznosi 7,5 odsto u odnosu na prihode.\nFeješ je podsetio i da je preduzeće 2015. godine kada je on preuzeo funkciju direktora imalo gubitak od oko 34 miliona dinara, kao i da je dobavljačima dugovalo oko 15 miliona dinara, ali da danas sve obaveze isplaćuju na vreme i uredno.\nPreduzeće je povećalo naplatu svojih potraživanja, odnosno usluge odnošenja smeća, istakao je Feješ, sa nekadašnjih 52 odsto, na današnjih 96.\nPredsednik sindikata u „Potisju“ Jožef Sakal rekao je da će njegove kolege, radnici „Potisja“, pevajući raditi kada stigne i očekivani četvrti kamion.\nSindikalista ponovo jase !!!


Zlatna ruža ZEPS-a za Vispakovu kokošiju juhu - Privredna štampa\nZlatna ruža ZEPS-a za Vispakovu kokošiju juhu\nBosanskohercegovačka prehrambena industrija Vispak d.d. Visoko na ovogodišnjem sajmu ZEPS dobila je za svoju novu kokošiju juhu nagradu “Zlatna ruža”.\nNajviše ocjene za kvalitet stigle su od žirija Sajma nakon analize Vispakove juhe na Poljoprivredno – prehrambenom fakultetu u Sarajevu.\n– Da se malo našalim, ujedinili smo kritike i žirija i publike. Jer, u prvih šest mjeseci ove godine skuhano je blizu milion tanjira Vispakove kokošije juhe. Nova kokošija juha je plasirana na tržište u januaru ove godine – izjavila je rukovodilac marketinga i prodaje u Vispaku Zerina Muco.\nRazvoj nove kokošije juhe trajao je godinu dana u stalnoj koordinaciji s Uduženjem kuhara Bosne i Hercegovine i potrošačima. Posljednji i najbolje ocijenjen okus koji je okarakterisan kao puni okus domaće juhe je analiziran na području 10 različitih lokacija Bosne i Hercegovine.\nNaime, cilj razvoja nove juhe je bio da se potrošačima za kratak vremenski period ponudi miris i okus one prave domaće juhe koje su naše majke spremale. Cjelokupna kampanja je nastavljena u interakciji a mladim ljudima, kuharima i našim potrošacima, navode iz Vispaka.\n– Ponosni smo na našu novu kokošiju juhu, jer je za kratko vrijeme postala simbol tople porodične atmosfere svakog Bosanca i Hercegovca. Ujedno svi oni na najbolji način pokazuju da su svjesni da kupovinom domaćih prozvoda direktno učestvuju u razvoju svoje države – kazala je Muco.\n– Unapređenjem dosadašnjeg portofolija proizvoda otvaraju se nove mogućnosti s kojima su kvalitet i bosanski ‘štih’ prepoznali i potrošači izvan Bosne i Hercegovine. Specifične vrste čorbi i začina koje su dio Bosanske kuhinje daju osobenost, a time i odlučujuću tržišnu prednost, čime se samo potvrđuje Vispakova kompetentnost u ovoj posebnoj kategoriji – istakla je Muco, saopćeno je iz kompanije Vispak d.d. Visoko.\nSaopćenje Vlade FBiH o proceduri donošenja odluke o “SARAJEVO-OSIGURANJU” D.D. SARAJEVO\nU vezi s napisima koji su se pojavili u pojedinim medijima nakon donošenja Odluke…\nPredsjedavajući Zvizdić sa ambasadorima zemalja članica EU\nPredsjedavajući Vijeća ministara BiH dr. Denis Zvizdić upoznao je juče u Sarajevu ambasadore zemalja članica…\nOdržani poslovni susreti IKT sektora BiH i Srbije\nVanjskotrgovinska/Spoljnotrgovinska komora Bosne i Hercegovine, na inicijativu Privredne komore Srbije, organizovala je Poslovne susrete…


"Ne lepimo ništa po svlačionici, nego da 'zalepimo' pobedu": Stanković ne mari za prošle derbije, ispisuje istoriju! | MONDOBA\nNe lepimo nista po svlacionici nego da zalepimo pobedu Stankovic ne mari za prosle derbije ispisuje istoriju\n28. October, 17:23\n"Ne lepimo ništa po svlačionici, nego da 'zalepimo' pobedu": Stanković ne mari za prošle derbije, ispisuje istoriju! 0 Podijeli Podijeli na facebook Podijeli na twitter Podijeli na viber Pošalji na mail\n"Ne lepimo ništa po svlačionici, nego da 'zalepimo' pobedu": Stanković ne mari za prošle derbije, ispisuje istoriju!\nAutor Milutin Vujičić 17.10.2020. / 16:01\n"Derbi nosi čar, nosi to 'peckanje', sve dok nije neprijatno i dok ne prelazi granice poštovanja".\nCrvena zvezda ima perfektan start - deset od deset - međutim, navijači žele da u pohodu ka titulu ovoga puta tim pokaže i dominaciju u direktnim duelima s Partizanom.\nU prethodna četiri meča Zvezda nije uspela da postigne gol protiv Partizana, poslednju pobedu upisala je u aprilu prošle godine, pa stoga žele da se to promeni u 163. epizodi "večitog" rivalstva koje će se igrati bez navijača u Humskoj (nedelja, 17.00).\nOve nedelje Stanković je čuo tri loše vesti: Kanga i Ivanić su zaraženi korona virusom, Boaći nije potpuno spreman, dok je Gavrić na kraju ipak na raspolaganju.\n"Bez Ivanića i Kanga je sigurno teško praviti tim pred ovako težak meč. Nismo specijalno ništa menjali, ali od prvog trenutka kada se pandemija desila u martu pričamo dosta, znaju kakva su pravila ponašanja, ali šta je tu je - desilo se. Radimo dosta testova jer hoćemo sve da sačuvamo u Zvezdi i želim im da se što pre oporave", poručio je Dejan Stanković.\nTema je prethodnih dana bila "zapaljiva" izjava generalnog direktora Terzića, na koju je odmah reagovao Partizan i poručio da će se pred derbi u nedelju pronaći na vratima njihove svlačionice.\n"Ja se koncentrišem na rad sa mojim momcima.Derbi nosi čar, nosi to 'peckanje', sve dok nije neprijatno i dok ne prelazi granice poštovanja. Nemam ja šta da nosim na vrata svlačionice, derbi je dovoljna motivacija. Nećemo ništa lepiti po zidovima, gledaćemo da...hajde da kažem zalepimo pobedu na JNA", poručio je trener Zvezde.\n"Derbi je nešto što ljubomorno treba da se čuva u Srbiji. To je svetinja. Treba da budemo ponosni što imamo nešto posebno na svetu. Peckanje treba da se prihvati kao sportska stvar. Naravno u granicama normale i prijatnosti. Ništa me neće dodatno motivisati ili uplašiti".\n"Doveli su petoricu igrača i mi znamo kako ćemo mi istrčati na teren. Ne može da bude ogromno iznenađenje ko će kod njih istrčati, možda i oni imaju dilemu, ali manje-više neće nas iznenaditi".\nDejan Stanković se osvrnuo i na nešto lošija izdanja Zvezde u prethodnim derbijima i poručio da ga to ne opterećuje...\n"Svaki derbi nosi svoje, ne treba da se opterećujemo šta je bilo. Činjenica je da nismo dali gol četiri meča, ali ovaj možemo da promenimo. Pauza nam je dobro došla da podignemo formu jer sad sledi težak raspored i sigurno je da smo spremni. Neću se okretati tome šta je bilo, to je samo motivacija da promenimo nešto", kazao je "Mister".\nKazao je da remi ne bi smatrao neuspehom, ali da ne bi voleo to da se protumači pogrešno.\n"Ne bih smatrao da je remi neuspeh, ali ne želim da neko izvlači to iz konteksta. Ne idemo na remi nego na pobedu. Ako dođe nerešeno, ne znam da li ću biti zadovoljan. Ako budem gubio 2:0, pa izjednačimo naravno da hoću. Ako budem vodio 2:0, pa ne pobedimo - onda neću. Šampioni smo i idemo da igramo utakmicu, da igramo pravi fudbal tako da na ovu utakmicu idem kao na svaku drugu samo što čuvam tradiciju i ljubav derbija".\nDa li je pitanje prvaka gotovo ako Zvezda pobedi?\n"Rano je da se kalkuliše. Imamo sada plus osam i možemo na +11 ako pobedimo. To je ogromna prednost, ali nema opuštanja. Zna se šta je Zvezda. Igra se derbi i posle nedelje i ne treba da nam to bude mač nad glavom. Treba se spremiti i izaći hrabro", poručio je Stanković.\nTrener crveno-belih je rekao da stranci vrlo dobro znaju šta je derbi, a da bi voleo da istoriju derbija ispiše neko od mladih fudbalera, nagovestivši da će možda igrati i više od dvojice.\nFK Crvena zvezda Dejan Stanković fudbal vječiti derbi


Možemo li da okrenemo stranicu sa covid 19 pandemijom? Ne tako brzo, poručuju stručnjaci - eKlinika\n15:00 - 27. 09. 2021.\nSve što znamo o ovoj pandemiji je – da je nepredvidiva, a iskustvo Danske uskoro će nam pokazati da li su rezultati danskog eksperimenta pozitivni ili ne\nNaučnici ne predviđaju talase covid 19 koji se mogu uporediti sa onima koje smo iskusili u poslednjih 18 meseci Foto: Shutterstock\nSve veći broj vakcinisanih ljudi, ali i dobrim delom zbog pandemijskog umora, mnoge zemlje počele su da ublažavaju ograničenja koja su uvedena kako bi se sprečilo širenje korona virusa. Međutim, prerano je za proglašenje pobede, kažu stručnjaci, koji upozoravaju da bi nejednak pristup vakcini i nemogućnost svih zainteresovanih da se vakcinišu i dalje mogao da dovede do pojave novih i smrtonosnijih varijanti virusa.\nUlazimo li u završnu fazu pandemije\nSvetska zdravstvena organizacija objavila je 14. septembra „prvi značajan pad nedeljnih slučajeva covid 19 u više od dva meseca“ nakon što je broj novih infekcija tokom nedelje, od 6. septembra, iznosio četiri miliona. Taj broj je sledeće nedelje ponovo pao na 3,6 miliona, kao i broj umrlih, na „nešto manje od 60.000“, saopštila je SZO. Čini se da u Evropi – gde je sada veliki procenat odraslih vakcinisan – pandemija opada nakon skokova infekcija izazvanih Delta varijantom. Tim povodom profesor Francois Balloux sa University College of London izjavio je da „veruje da većina sveta (uključujući veći deo Evrope i Amerike) ulazi u završnu fazu pandemije“.\n– Biće izbijanja epidemije u narednim mesecima/godinama, ali ne predviđam talase covid 19 koji se mogu uporediti sa onima koje smo iskusili u poslednjih 18 meseci – oceni0 je profesor Balloux.\nHoće li Danska biti „model ohrabrenja“\nOvo poboljšanje ohrabrilo je nekoliko evropskih zemalja da ukinu neka ili čak sva ograničenja uvedena tokom pandemije, kao što je to učinila Danska 10. septembra. Za dve ili tri nedelje, poručuju epidemiolozi, znaćemo da li su rezultati danskog eksperimenta pozitivni ili ne. Ono što se dogodi u Danskoj odrediće da li se „mogu ohrabriti druge evropske zemlje da ukinu široku upotrebu zdravstvenih propusnica, pa čak i nošenje maski, a da ne rizikuju novi skok obolleih“, stav je mnogih epidemiologa, po kojima se mere uvek mogu obnoviti ako se infekcije ponovo povećaju.\nNe možemo reći da je pandemija iza nas\nDakle, mnogi se pitaju da li je pandemija u završnoj fazi? Virusolozi, poput Juliena Tanga, misle da je „još rano to reći za sve, mada će u visoko vakcinisanim delovima sveta to najverovatnije biti istinita tvrdnja“. Za sada, kako je naveo, izjave o tome kako napreduje pandemija „moraju biti vrlo specifične za određenu zemlju ili region, jer sada postoje jasne nejednakosti u pogledu obuhvata vakcinacijom širom sveta“.\nManje od 2 odsto najsiromašnije populacije sveta primilo je tek prvu dozu vakcine, podsetio je epidemiolog Antoine Flahault, direktor Instituta za globalno zdravlje University of Geneva.\n– U nekim mestima – istočnoj i centralnoj Evropi, Africi, Aziji, Izraelu, Kanadi, El Salvadoru, Belizeu – broj slučajeva raste eksponencijalno, pa ne možemo reći da je pandemija iza nas – naglasio je Flahault.\nI u bogatim zemljama stvari mogu da se preokrenu\nStručnjaci upozoravaju da se čak i u bogatim, zemljama sa visokom stopom vakcinisanog stanovništva, sa silaznim trendom stvari mogu preokrenuti. Kako se severna hemisfera približava zimi, ljudi će ponovo gravitirati prema velikim, zatvorenim prostorima, gde se okuplja veliki broj ljudi, što pojačavaju cirkulaciju virusa. Epidemiolozi upozoravaju da moramo da budemo oprezni sa situacijom u Evropi i Severnoj Americi tokom ulaska u sredinu jeseni, jer, ono što znamo o ovoj pandemiji je – da je nepredvidiva.\nEpidemiolog Antoine Flahault, direktor Instituta za globalno zdravlje University of Geneva priznaje da „niko nije predvideo pojavu Delta varijante u Indiji prošlog proleća, iako su svi strahovali da bi se takve stvari mogle dogoditi.“\nSve dok virus cirkuliše u delovima sveta, nismo sigurni\nVrlo zarazni Delta soj sada je dominantna u celom svetu. Iako su vakcine manje efikasne u sprečavanju njegovog širenja, one i dalje veoma dobro deluju u sprečavanju hospitalizacije i smrti. Ali, to bi se moglo promeniti.\n– Ako bi mutacija Delta varijante postala otpornija na postojeće vakcine, to bi moglo preokrenuti poboljšanje koje trenutno vidimo – najavio je Flahault. S obzirom na to da veliki deo populacije siromašnih zemalja nije vakcinisan, verovatno je da bi veliki skokovi infekcija mogli da izazovu pojavu novih varijanti, dodao je on.\n– Sve dok virus cirkuliše velikom brzinom negde u svetu, nećemo biti sigurni od novih talasa. Trenutno, radi svetske bezbednosti moramo vakcinisati što je moguće više ljudi na Zemlji – upozorio je epidemiolog Antoine Flahault.\ncovid 19 pandemija\nzavršna faza pandemije


Predstavljanje publikacije Srbija stvara priče\nPromocija publikacije “Srbija stvara priče”\nPredstavljanje nove, nacionalne platforme “Srbija stvara” na Sajmu knjiga\nPetak, 25. oktobar, 17h, hala 2, nivo C\nPublikacija “Srbija stvara priče” je prvo izdanje koje promoviše srpsko savremeno književno stvaralaštvo.\nNa promociji će se prisutnima obratiti urednica publikacije Sanja Milić i savetnica predsednice Vlade RS Ana Ilić, nakon čega se uslediti kratak koktel.\nPublikacija “Srbija stvara priče” uspešno je promovisana na Međunarodnim sajmovima knjiga u Moskvi i Frankfurtu.\nAko ste na Sajmu knjiga, svratite u “Srbija stvara” prostor da se odmorite, čitate ili dopunite svoj telefon, u hali 2, nivo C.\nNacionalna platforma “Srbija stvara” nastala je na inicijativu predsednice Vlade RS Ane Brnabić sa ciljem donošenja sistemskih mera za razvoj ekonomije zasnovanje na znanju i inovacijama, kao i jačanja kulturne diplomatije.\n« Beogradski džez festival: Maćej Obara\nVožnja od Srbije ka Evropi »


Učesnici memorijalne šetnje u znak sećanja na premijera Zorana Điđića stigli su nešto posle 19 časova do Vlade Srbije, ali nisu pušteni da uđu u dvorište zgrade i zapale sveće na mestu na kojem je ubijen pre 16. godina. „Došli smo da odamo počast prvom demokratski izabranom premijeru, ali oni ne žele da nas puste […]\nPotpisnici “Sporazuma sa narodom” saopštili su danas da zahtevaju odlazak aktuelnog režima i slobodne izbori na svim nivoima, za šta su vlastima dali rok od 30 dana. U slučaju da se režim ogluši i o ove zahteve, 13. aprila organizovaće veliki narodni protest u Beogradu, navodi se u saopštenju Saveza za Srbiji. “Građani Srbije već […]\nHit video na društvenim mrežama prikazuje emotivnu reakciju jedne građanke na jugu Srbije prilikom posete predsednika Aleksandra Vučića. Iako ističe da je socijalni slučaj i da nema dovoljno za normalan život, ona kaže da uvek glasa za Vučića Pošto nema sinove, Vučića voli kao da mu je majka, tj kako je rekla, kao svoju ćerku […]\nPredsednik Srbije Aleksandar Vučić rekao je jednom prilikom na RTS-u da je glavni i odgovorni urednik Informera Dragan J. Vučićević “častan i pristojan čovek”. On je dodao da je Vučićević “mnogo bolji novinar od onih koji se sa njim sprdaju”. Međutim, premijeru je verovatno promaklo kada ovaj “častan i pristojan čovek” viče, vređa kolege i […]\nProtest Jedan od pet miliona biće održan po prvi put u Berlinu, u Nemačkoj, u subotu, 16. marta, saopštili su organizatori. Okupljenje građana će biti na u 18 časova kod Televizijskog tornja. Naši građani u Berlinu poručuju da bez obzira na to što su bili prinuđeni da napuste Srbiju, stoje uz svoji narod i bore […]\nCrkva Svetog velikomučenika Georgija, sa svojih pet kupola, dominira glavnim gradskim trgom u Smederevu i zajedno sa zgradama Suda i Opštinskog doma čini jednu izuzetnu arhitektonsku celinu nekadašnje prestonice Despota Lazarevića. Sagrađena je od 1850. do 1854. godina, a građena je po uzoru na Crkvu svete Trojice u manastiru Manasija. Po dimenzijama spada među četiri […]\nNismo bliže dogovoru sa Prištinom, jer sa njom ne pregovaraju Nemci nego mi, kaže predsednik Srbije Aleksandar Vučić. On je to rekao danas, nakon sinoćnjeg sastanka sa spoljnopolitičkim savetnicima Angele Merkel. Kazao je i da ne veruje da će takse biti ukinute, kao i da je sa nemačkim zvaničnicima razgovarao o odnosima Beograda i Prištine, […]\nJUTKI ODZVONILO: Ima rok do sutra da podnese ostavku ili će ga građani oterati!\nS obzirom na to da predsednik opštine Brus, Milutin Jeličić Jutka, nasilnik koji je seksualno uznemiravao nekoliko žena, još uvek nije podneo ostavku, zahtevamo da to učini najkasnije do srede u 15 časova. Ukoliko to ne uradi, najavljujemo mu da ćemo doći u četvrtak u zgradu opštine Brus i da će morati da podnese ostavku, […]\nPetar Miletić, član Pokreta slobodnih građana, smatra da je reakcija Beograda na platformu Prištine bila “histerična”, te da bi efikasnije bilo da je Srbija povukla svoja dva ministra iz Vlade Kosova. “Da li (predsednik Srbije) Aleksandar Vučić misli i na svoja dva ministra koja sede u Vladi Kosova, kad kaže: ‘Sikter bando iz Prištine’ (…) […]\nJedini citat Zorana Đinđića koji svi treba da zapamtimo\nNa današnji dan pre 16 godina ubijen je premijer Srbije i lider Demokratske stranke (DS) Zoran Đinđić, a taj datum biće obeležen šetnjama i polaganjem venaca i cveća na njegov grob i na mestu pogibije – u dvorištu zgrade Vlade. Budući da je važio za sjajnog govornika, neki njegovi citati su ušli u istoriju i […]


PU traži stečaj za pet preduzeća: Duguju preko tri miliona eura poreza – Bankar.me\nPU traži stečaj za pet preduzeća: Duguju preko tri miliona eura poreza\nFebruary 21, 2017 MAKRO, SVE VIJESTI Leave a comment\nPoreska uprava je juče Privrednom sudu Crne Gore podnijela prijedlog za otvaranje stečajnog postupka kod pet poreskih obveznika, nakon što prethodno preduzimanim mjerama prinudne naplate nije bilo moguće naplatiti poreski dug u ukupnom iznosu od 3.222.460 eura.\nU pitanju su ova preduzeća\n1. Doo „Galenika Crna Gora“ Podgorica, u vezi sa dugom u iznosu: 1.505.937,32 eura,\n2. Doo „Pelagonija“ Podgorica, u vezi sa dugom u iznosu: 584.232,85 eura,\n3. Doo „Montemal“ Podgorica, u vezi sa dugom u iznosu: 432.285,38 eura,\n4. Doo „MP engineering“ Podgorica, u vezi sa dugom u iznosu: 352.969,38 eura,\n5. Doo „M-Grupa“ Podgorica, u vezi sa dugom u iznosu: 347.035,86 eura.\n“Važno je istaći da se navedeni iznosi odnose na obaveze koje su već bile predmet mjera prinudne naplate, kojima Poreska uprava nije uspjela naplatiti dug, a da su u međuvremenu dospjele i ostale obaveze ovih poreskih obveznika”, ističu u PU.\nPoručuju da će i u narednom periodu nastaviti da primjenjuju mjere za povećanje stepena fiskalne discipline u Crnoj Gori, s jedne strane podstičući dobrovoljno izmirivanje poreskih obaveza proaktivnim pristupom obveznicima i jačanjem uslužnih funkcija, a s druge strane primjenjujući mjere za obezbjeđenje potraživanja kod poreskih obveznika koji zbog poteškoća u poslovanju ili nižeg stepena poreske discipline ne izmiruju blagovremeno poreske obaveze prema državi.\n“U cilju efikasnog upravljanja poreskim dugom, mjera predlaganja otvaranja stečajnog postupka biće preduzimana kao posljednja mjera za obezbjeđenje potraživanja prema svim obveznicima koji ne budu izmirivali poreski dug u sistemu reprograma, kao i prema svim obveznicima kojima rješenja o reprogramu budu ukinuta u skladu sa odredbama Zakona o reprogramu poreskog potraživanja”, poručuju u PU.\nPOJMOVIdug kompanija dug za porez kompanije stečaj\nPrevious Potpisan Memorandum o saradnji između Vlade i članica švajcarske Konstituence EBRD-ja\nSljedeći Izvještaj sa Montenegroberze za utorak 21. debruar 2017.\nNa pragu smo krize dugova\nBlokirane kompanije duguju 726,4 miliona eura\nPoreska uprava u julu naplatila 102 miliona eura


RTS :: Studio znanja: Opstanak porodice\nRTS 2 Studio znanja: Opstanak porodice\n"Sve srećne porodice liče jedna na drugu, svaka nesrećna, nesrećna je na svoj način", slavna je Tolstojeva rečenica kojom započinje porodičnu sagu Ane Karenjine i neizbežna na početku naše današnje priče. S druge strane, sociolozi kažu da je porodica, naša ovonedeljna tema, nukleus društva.\nEuripid je smatrao da su deca za sve ljude njihov život, a Gete da najveći čovek uvek ostaje - dete. Mnogo pitanja, sumnji, ljubavi, briga utkano je u ideju o porodici, a mi se pitamo sa kojim se to izazovima porodica suočava danas i šta je izmenilo njenu sliku?\nPorodica, osim reproduktivne, privredne i socijalne, ima i značajnu psihološku, vaspitnu i socijalizacijsku ulogu. Međutim, mnogo toga se menja, uzroci su brojni, a među njima su i promenjene društvene vrednosti. Statistika ne ohrabruje - 1950. je zaključeno oko 77 hiljada, a u 2018. godini oko 36 hiljada brakova, dakle više nego duplo manje, dok je danas veći broj razvoda - u pitanju je svaki četvrti brak.\nGovorićemo o tipovima porodice, funkciji, uticajima koje trpi, kao i tendencijama koje su očekivane u budućnosti. O tome - pravi znalci: Sociolog profesor dr Dragan Stanojević sa Filozofskog fakulteta u Beogradu, pedagog i pedagoški savetnik Emilija Marković iz Pedagoškog društva Srbije, psiholog i psihoterapeut Gordana Nikić sa Univerziteta Singidunum, a o uticaju medija profesor dr Amra Latifić sa Fakuteta za medije i komunikacije.\nPorodica je i ekonomski savez dve familije, a regulisana je i pravno. O tome, ekonomista profesor dr Dejan Šoškić sa Ekonomskog fakulteta u Beogradu i pravnik Savo Manojlović iz Udruženja za zaštitu ustavnosti i zakonitosti.\nNašu današnju temu ćemo podržati i muzički. Naši gosti su Marija Žeželj i njen bend, koji će našu emisiju uveseliti tematskim numerama. U emisiji ćemo predstaviti i divne primere uspešnih radionica za poboljšanje porodičnih odnosa i rada sa decom, videćemo kako se oni mogu najbolje motorički razvijati, a u studiju imamo i namlađe goste.


Vesti online / Vesti / Svet / Abe: Potpisaćemo mirovni sporazum sa Rusijom\n- Rešićemo teritorijalno pitanje i potpisati mirovni sporazum, na osnovu poverenja izgrađenog sa predsednikom Vladimirom Putinom - rekao je Abe nakon razgovora sa ruskim predsednikom.\nAbe je naglasio da je imao "suštinsku diskusiju" sa Putinom o mirovnom sporazumu.\nIstakao je i da su razgovorima prisustvovali jedino prevodioci.\nJapanski premijer rekao je da je spreman da zajedno sa Putinom reši situaciju u kojoj nema mirovnog sporazuma između Japana i Rusije, koja traje više od 70 godina.\nSVET Japan potpisuje mirovni sporazum sa Rusijom?


Kad šampionke zaigraju u drugoj ligi - European Universities Games is under construction\nKad šampionke zaigraju u drugoj ligi\nHome/Vesti/Kad šampionke zaigraju u drugoj ligi\nŽenska odbojkaška reprezentacija Srbije po drugi put zaredom popela se na tron Evrope pobedivši reprezentaciju Turske u finalu. Izabranice selektora Zorana Terzića potvrdile su dominaciju dokazavši da odbojka sa pravom zauzima visoko mesto među sportovima u Srbiji. U istoriji studentskog sporta u Srbiji jedna ekipa ostala je upamćena kao nepobediva, iako je odigrala samo jednu sezonu u drugoj ligi. Toliko, da je i sadašnji selektor odbojkašica pratio njihove rezultate.\nPre 15 sezona na terene druge lige Univerzitetskog saveza Beograda zakoračila je ekipa Univerziteta Megatrend. Prvi put su uspeli da sastave ekipu koja je morala da počne od druge lige. To ne bi bilo čudno da ta ekipa nije bila sastavljena gotovo isključivo od igračica najbolje ekipe u Srbiji i Crnoj Gori u tom trenutku.\nAnja Spasojević, Ivana Đerisilo, Slađana Erić, Marina Vujović, Ivana Boričić, Lana Tomić, Iva Vujošević i Zdravka Stanković činile su ovu nezadrživu silu, a samo poslednje dve igračice nisu bile deo šampionske ekipe Crvene zvezde te sezone. Bila je prava rapsodija gledati ih na terenu, a nekada su bile prinuđene da savladaju protivnice velikom razlikom.\n„Obično bi razlog bio taj da su žurile na trening ili utakmice za svoj klub, pa su se trudile da mečeve što pre privedu kraju.“ – objasnio je tadašnji sportski direktor Saveza Stevan Šegrt.\nTadašnji trener ženske odbojkaške ekipe Crvene zvezde, a sadašnji selektor ženske odbojkaške reprezentacije Srbije, Zoran Terzić gotovo svakog vikenda pratio je učinak svojih igračica.\nNadamo se da će neki od Univerziteta koji sledeće godine budu nastupali na petim Evropskim univerzitetskim igrama ostaviti jednak pečat i da će ostati upamćeni kao jedna od najdominantnijih odbojkaških ekipa u istoriji studentskog sporta.


Kolumne: Gradski zavod: Dim sa deponije u Vinči nije opasan za zdravlje\nGradski zavod: Dim sa deponije u Vinči nije opasan za zdravlje\nGradski zavod za javno zdravlje Beograda saopštio je da na osnovu rezultata ispitivanja kvaliteta vazduha zbog požara na deponiji u Vinči, nisu konstatovane koncentracije zagađujućih materija koje mogu negativno uticati na zdravlje.\nZavod je naveo da uvidom u rezultate koji se dobijaju iz mreže mernih mesta kontinualnog monitoringa kvaliteta vazduha, nije konstatovano prekoračenje koncentracije zagađujućih materija, poput ugljen-monoksida, azot-dioksida i sumpor-dikosida iznad granične vrednosti za period praćenja od 24 časa.\n"U ranim jutarnim satima konstatovani su pikovi povećanih vrednosti suspendovanih čestica ispod 10 mikrona, ali je koncentracija tih zagađujućih materija i dalje ispod granične vrednosti za period od 24 sata, kako je zakonski propisano praćenje i prikazivanje vrednosti navedenog parametra", navodi se u saopštenju.\nGradski zavod je naveo da posebno prati koncentraciju zagađujućih materija u vazduhu na teritoriji naselja Lešće, Višnjička banja, Višnjica, Rospi ćuprija, Karaburma, Krnjača, Kotež, Borča, Mirijevo i Zvezdara.\n"Neprijatne senzacije koje povremeno imaju građani tih naselja su vezane za konkretne metereološke uslove, koji u toku kasnih večernjih i ranih jutranih časova pospešuju zadržavanje oslobođenih zagađujućih materija u prizemnim slojevima atmosfere", objašnjava Zavod za javno zdravlje.\nGrađanima je preporučeno da tokom noći i dela prepodnevna drže zatvorene prozore i ne borave na otvorenom u slučaju pojave dima i neprijatnih mirisa.\nNa deponiji u Vinči 18. maja je izbio požar koji su vatrogasci gasili dva dana, između ostalog i zatrpavajući delove deponije zemljom.


Slovenčke kompanije traže radnike iz Srbije na sajmu zapošljavanja u Beogradu | EurActiv Serbia\nZavod za zapošljavanje Slovenije organizovaće 19. septembra sajam zapošljavanja u Beogradu, a 26. septembra u Nišu, na kojima će poslove ponuditi gotovo 30 slovenačkih poslodavaca. Sajmovi su rezultat sporazuma između vlada Slovenije i Srbije o zapošljavanju državljana Srbije u Sloveniji, koji se sprovodi od početka septembra, saopštio je slovenački zavod.\nPreduzeća koja učestvuju na sajmovima objavila su više od 4.500 slobodnih radnih mesta, što, kako je navedeno, pokazuje koliko je veliko interesovanje i potreba za zapošljavanjem u određenim privrednim delatnostim.\nNeke od kompanijama koje će učestvovati na sajmu su Merkator, Krka, Lek, UKC Ljubljana, Revoz, koncern Kolektor, Spar Slovenija.\nNa sajmovima će biti i predstavnici dva zavoda za zapošljavanje, a od njih će svi zainteresovani moći da dobiju više informacija o bilateralnom sporazumu Srbije i Slovenije. Za sve posetioce biće organizovana i kraća predavanja tokom kojih će biti predstavljeni uslovi za rad i život u Sloveniji.\nU saopštenju se podseća da međudržavni sporazum o zapošljavanju državljana Srbije u Sloveniji donosi organizovaniji i uređeniji način posredovanja i zapošljavanja radnika po uzoru na zaposlenje radnika iz Bosne i Hercegovine, što znači veću pravnu sigurnost radnika.\nPostupak izbora radnika počeće na inicijativu slovenačkog poslodavca, koji će Zavodu za zapošljavanje Slovenije prijaviti slobodno radno mesto, dok će se obaveštenje o njemu i izbor kandidata obavljati u Srbiji.\nIzdavanje radne dozvole zatražiće slovenački poslodavac, koji će pokriti i troškove postupka izdavanja a radna dozvola će biti izdata na tri godine uz mogućnost produženja, a boravišnu dozvolu će radnici morati da dobiju posebno.\nSlovenački zavod za zapošljavanje 2018. je izdao više od 9.900 saglasnosti za zaposlenje i radnih dozvola srpskim državljanima, što predstavlja četvrtinu svih izdatih dozvola i saglasnosti, navedeno je u saopštenju.\nKako je istaknuto, najviše ih se zapošljava u delatnosti saobraćaja i skladištenja, građevinarstvu i u prerađivačkim delatnostima.\nDržavljani Srbije su se 2018. godine u Sloveniji zapošljavali prvenstveno kao vozači teških kamiona i tegljača, varioci, elektroinstalateri, alatničari, zidari, kuvari i tesari.\nSlovenački poslodavci su u 2019. najčešće tražili radnike za jednostavne poslove u prerađivačkoj delatnosti, čistače, poslužitelje, vozače teških kamiona, zidare, konobare, prodavce, zavarivače.


Centar Palanke tri meseca u žičanoj ogradi\nNaslovna Info Opštinske vesti Centar Palanke tri meseca u žičanoj ogradi\nZbog početka radova na parternom uređenju, obustavljen je saobraćaj, kako je i najavljeno, na raskrsnici u centru Bačke Palanke.\nIzvođači radova postavili su žičanu ogradu. Direktor JP „Standard” mr Miroslav Sićević, precizirao je da radovi obuhvataju rekonstrukciju same raskrsnice. Izgradnju semafora, kolovoza, atmosferske kanalizacije u zoni parkinga. Rok za završetak ovih radova je 90 dana, ali se svi nadaju da bi posao mogao biti završen do Nove godine.\nPogledaj: Počinju radovi u glavnoj ulici, najprometnija raskrsnica zatvorena za saobraćaj\nparterno uređenje glavne ulice\nPrethodni tekstDobitnik Oktobarske nagrade – Marko Šalić (VIDEO)\nSledeći tekstIzložba slika Trifuna Macure u Galeriji Kulturnog centra


Domaća asocijacija Call centara u Evropskoj konfederaciji ECCCO Domaća asocijacija Call centara u Evropskoj konfederaciji ECCCO – Personal magazin\nNa lični poziv generalnog sekretara organizacije ECCCO Ann-Marie Stagg i predsednika Vincent Vanden Bossche-a, Asocijacija za unapređenje rada korisničkih servisa Srbije (CCAS) primljena je u članstvo ove organizacije sa statusom…\nNa lični poziv generalnog sekretara organizacije ECCCO Ann-Marie Stagg i predsednika Vincent Vanden Bossche-a, Asocijacija za unapređenje rada korisničkih servisa Srbije (CCAS) primljena je u članstvo ove organizacije sa statusom pridruženog člana.\nECCCO konfederacija okuplja nacionalne Asocijacije zemalja EU, i promoviše razmenu informacija, znanja, iskustva i standarda EU kvaliteta u Customer Contact Industriji.\n“Članstvo u ECCCO-u predstavlja potvrdu uspešnog rada Asocijacije, njenih osnivača i članova, među kojima se nalaze neke od najuspešnijih kompanija u Srbiji: Algotech, Banca Intessa, Delta Generali osiguranje, Geomant, MTS, Raiffeisen banka, SAGA,Telenor, Trizma, Vip Mobile”, rekao je Bojan Jović, izvršni direktor Asocijacije.\nAsocijacija za unapređenje rada korisničkih servisa Srbije (Customer Contact Association Serbia) je osnovana kao odgovor na uslove poslovanja na tržištu Srbije i pokušaj da se poslovanje standardizuje. Njen cilj je da pruži konsultantsku, informatičku, organizacionu, pravnu i svaku drugu podršku članovima Asocijacije u razvoju, organizovanju i primeni Call/Kontakt centara, CRM rešenja, unapređenju odnosa sa korisnicima, kao i rešenja iz oblasti alternativnih kanala komunikacije i distribucije usluga klijentima.\nDomaća asocijacija Call centara u Evropskoj konfederaciji ECCCO was last modified: December 2nd, 2008 by Redakcija\nAlgotechBanca IntessaCall centreDelta Generali osiguranjeECCCOGeomantmt:sRaiffeisen bankaSagaTelenorTrizmaVIP mobile


Obrazovanje korisnika neizbežan je sastavni deo razvoja svakog informacionog sistema. Zbog sve većeg broja korisnika COBISS-a i njihovih potreba, u VBS Centru NBS (Narodne biblioteke Srbije) veliku pažnju posvećujemo obrazovanju. Pored redovnih kurseva, koji su predstavljeni u ovom programu, organizujemo i prezentacije novosti te posete bibliotekama, članicama COBISS.\nVeliki deo obrazovne delatnosti VBS Centra NBS odnosi se na obrazovanje bibliotekara, posebno onih koji učestvuju u sistemu uzajamne katalogizacije i grade baze podataka COBISS. Obrazovanje za uzajamnu katalogizaciju izvode instruktori iz Narodne biblioteke Srbije, Biblioteke Matice srpske i Univerzitetske biblioteke "Svetozar Marković".\nKurs Korišćenje programske opreme COBISS3/Preuzimanje zapisa i fond (3 dana), namenjen je početnicima u sistemu COBISS.SR koji još nisu upoznati s programskom opremom COBISS3 i formatom COMARC/H. Učesnici se na kursu upoznaju sa:\nDatum poslednje promene: 15. 9. 2017.


Akcije i popusti Archives - Kinetico salon - profesionalna masaža Beograd\nArchive for category: Akcije i popusti\nMasaža na akciji. Ponekad imamo posebne akcije i popuste za masažu. Najčešže su namenjene za naše stalne članove i dugogodišnje klijente, ali može se pronaći masaža na akciji i namenjena novim klijentima. Pratite ovu sekciju naročito tokom praznika i posebnih datuma. Prijavite se na našu mailing listu i poslaćemo vam informacije o najnovijim akcijama i popustima na masažu.\nPraznici nam stižu, a Kinetico salon za profesionalnu masažu…


- To potvrđuje i činjenica, da je Demokratska partija socijalista osvojila ukupno 45 odborničkih mandata u ove tri opštine, što od 95 koji su bili na raspolaganju predstavlja 47,3 odsto i to 14 na Cetinju i Mojkovcu i 17 u Petnjici, dok je vladajuća koalicija osvojila ukupno 26 odborničkih mandata što od 95 koji su bili na raspolaganju predstavlja 27,3 odsto i to sedam na Cetinju, dva u Petnjici i 17 u Mojkovcu. Demokratska partija socijalista samostalno je osvojila 19 mandata više nego kompletna parlamentarna većina zajedno - kazao je Nikolić, po čijoj ke računici DPS osvojila 7.450 glasova dok su svi ostali iz parlamentarne većine zajedno osvojili 5.677 glasova, "što dovoljno govori o ubedljivom porazu koji je ova aktuelna vlast doživela na nedeljnim izborima".\n- Nasuprot tome, aktuelna vlast u ovom izbornom ciklusu zastrašivala je građane, vodila funkcionerske kampanje, zloupotrebljavala resurse, pretila i ucenjivala, i pored svega toga, rezultat DPS-a je 42.9 odsto. Dakle, jučerašnji dan još jednom je demantovao i te besmislice - kazao je Nikolić.\n- A kakav je to rezultat najbolje govori činjenica da je premijerova stranka osvojila jedva pet odsto a DPS je sa svojim partnerima SD i LP duplo jači od koalicije "Za budućnost" koja broji više od pet političkih partija. Sve što se desilo sinoć pokazuje inferiornost naših političkih konkurenata, koji slave kada osvoje dva ili tri mandata, odnosno, koji slave kad su samo pet, 10 ili 15 puta slabiji od Demokratske partije socijalista - kazao je Nikolić, koji je "zaboravio" da je DPS deklasiran u Mojkovcu, a posle lošeg izbornog rezultata, biće gotovo sigurno opozicija i na Cetinju.\nUpitan od koga DPS očekuje podršku za rušenje Vlade, Nikolić je istakao da su sve stranke parlamentarne većine nezadovoljne ovom Vladom i istakao da vidi da je već prisutan trend lova na izdajnike i pitanje ko je taj koji će „izdati".\n- Ja ću vam to reći ovako: Svako ko ne glasa za pad ove i ovakve Vlade izdajnik je nacionalnih interesa i interesa građana Crne Gore - kazao je portparol DPS.\nDPS Mojkovac Cetinje Crna Gora


Kragujevac dužan kao Grčka – 600 evra po stanovniku | Ritam Grada - vesti Kragujevac\nKragujevac dužan kao Grčka – 600 evra po stanovniku\n- Tanjug - Oct 21, 2015\nČlan Gradskog veća Kragujevca za finansije i imovinu Igor Mitrović kaže da ukupna dugovanja grada i preduzeća čiji je osnivač grad, iznose 110 miliona evra.\nDug odgovara iznosu tri gradska budžeta.\n„Od toga, oko 60 miliona evra duguje grad, a preduzeća čiji je osnivač grad duguju oko 50 miliona evra“, rekao je Mitrović i naveo da to praktično znači da u Kragujevcu, koji ima 185.000 stanovnika, svaki građanin duguje 600 evra.\nMitrović je član Gradskog veća za finansije i imovinu od kraja prošle godine, kada je u Kragujevcu smenjen tadašnji gradonačelnik i lider Zajedno za Šumadiju Veroljub Stevanović, koji je tu funkciju obavljao 14 godina, a za novog je izabran Radomir Nikolić iz Srpske napredne stranke.\nNaglašavajući da je reč o dugovanjima nastalim ranijih godina, Mitrović je naveo da je lokalna samouprava 2008. godine dugovala pola milijarde dinara, a šest godina kasnije, odnosno krajem 2014. godine, 4,1 milijardu dinara.\n„Dugovanja su porasla jer se nisu plaćali računi za struju, grejanje, izvođačima za građevinske radove, kao i obaveze prema ostalim poveriocima, kao što su prosveta, socijala, zatim naknade za porodilje, roditeljski dodatak, obaveze prema Crvenom krstu, Centru za socijalni rad i drugo“, rekao je Mitrović.\nObjašnjavajući da pored duga od 4,1 milijarde dinara, grad ima i dugoročne obaveze prema bankama u iznosu od 1,2 milijarde dinara, Mitrović je rekao da postoje i, kako je naveo, potencijalne obaveze koje nisu nikada prikazane vanbilansno, a reč je o sudskim procesima koji se, izvesno, gube na štetu grada.\n„Samo za te sudske procese potrebno je oko dve milijarde dinara“, rekao je Mitrović i precizirao da one iznose oko pola milijarde dinara za tužbe protiv grada, a milijardu i po, i to bez obračunatih kamata i sudskih troškova, za tužbe protiv Preduzeća za izgradnju grada.\nReč je, naveo je on, o sudskim procesima zbog neplaćene eksproprijacije zemljišta i nepravilnostima usled prodaje gradske imovine.\n„Za sudske troškove u prošloj godini iz budžeta grada potrošeno je više od 300 miliona dinara, a u ovoj su planirana izdvajanja od oko 400 miliona dinara“, dodao je Mitrović.\nOn je naglasio da je nova gradska vlast s početka godine najviše radila na, kako je rekao, “utezanju” finansijskog sistema, racionalizaciji tekućih troškova, smanjavinju utvrđenih okvira za javne nabavke, pregovorima sa poveriocima o reprogramiranju dugova, kao i sa bankama zarad, kako je naveo, povratka poverenja, a u cilju povoljnih uslova za zaduživanje.\n„Radili smo i na uspostavljanju okvira trošenja, kao što je Pravilnik o finansiranju sporta koji je nepopularno smanjio izdatke za sport, a povećao transparentnost i pravednost uplata“, rekao je Mitrović i dodao da je gradska vlast radila i na uspostavljanju reda u poreskom knjigovodstvu, efikasnijoj naplati poreskih prihoda, na preciznom evidentiranju celokupne gradske imovine.\nPrema njegovim rečima, rezultat tog rada su deblokada tekućeg računa grada, refinansiranje nepovoljnih dugoročnih obaveza na iznos od preko pet miliona evra, jer se nije vodilo računa o dospećima anuiteta kroz ceo period otplate kredita.\n„Rezultat prve godine rada je i racionalizacija tekućih troškova, čime su se smanjile dospele obaveze za više od 500 miliona dinara u prvoj polovini godine, deblokadau gradskog prevoza usped neplaćenih obaveza u iznosu od oko 250 miliona dinara putem cesije sa NIS-om“, rekao je Mitrović i istakao da od tada grad redovno isplaćuje zaostale i tekuće troškove gradskog prevoza.\nTakođe, dodao je on, rezultat rada je i završetak pregovora o dugoročnom kreditu sa EBRD na iznos od 15 miliona evra na 10 godina, a koji će biti realizovan u naredne dve godine za izgradnju novih i rekonstrukciju postojećih puteva, zatim za izgradnju autobuske stanice i kupovinu novih kamiona smećara i kontejnera.\nPrema njegovim rečima, rezultat prve godine rada je i završetak pregovora oko povoljnog aranžmana, jer je gradu potrebno 35 miliona evra samo za, kako je rekao, zatvaranje kapitalnih rupa iz prošlosti.\n„Čeka nas veliki posao, jer najteže je vratiti se na nulu i krenuti ispočetka i zdravo se razvijati“, rekao je Mitrović.


POVRATAK U RUMUNIJU - Lavko u Dunarei - SPORTSKI ŽURNAL\nRadujem se što ću biti deo projekta Dunaree koji za sledeću sezonu okuplja perspektivnu ekipu\nJelena Lavko (30) na leto menja klub – iz Baja Marea ide u Dunareu.\nReprezentativnom desnom beku je ovo treći klub u Rumuniji, prethodno je igrala za Krajovu, potom otišla u Mađarsku gde je nosila dres Albe i Erda, da bi se pre dve godine ponovo vratile na rumunsko tle.\n- Radujem se što ću biti deo projekta Dunaree koji za sledeću sezonu okuplja perspektivnu ekipu. Čast mi je da mogu da se borim za najviše ciljeve u jakom prvenstvu – poručila je Lavko koju nismo gledali u dresu Srbije na decembarskom Svetskom prvenstvu u Španiji jer je još bila u fazi rehabilitacije od povrede kolena.\nTrener Dunaree se pita: Ko ne bi doveo Enakea?\nJelena Lavko ne može da igra, Anđela Janjušević stiže kao zamena u Švedsku


RTCG - Radio Televizija Crne Gore - Nacionalni javni servis :: Izbori 2020 :: Novac preusmjeriti ka proizvođačima hrane\n11. 08. 2020. 08:55 >> 08:57 1\nJedan od lidera DF-a i predsjednik Pokreta za promjene (PzP) Nebojša Medojević saopštio je da Vlada Crne Gore pregovara sa program radikalne štednje sa Međunarodnim monetarnim fondom (MMF), navodeći da je u vrijeme neizvjesnog ekonomskog perioda pred nama najvažnije obezbijediti dovoljno hrane za stanovništvo.\nMedojević tvrdi da Crnu Goru, ako DPS formira vlade, čeka smanjenje plata i penzija, ali i masovna otpuštanja.\n"Prioritet MMF-a je da se vrate dugovi povjeriocima. A to je skoro milijarda u ovoj godini. Fondu PIO će nedostajati preko 100 miliona eura", uvjeren je Medojević.\nLider PzP-a kaže da bi Vlada trebalo novac da preusmjeri ka proizvođačima hrane, te da garantuje otkup svih tržišnih viškova po fer tržišnoj cijeni.\n"Proizvodnja hrane je prioritet. Neophodno je uvesti sopstvenu valutu. Za početak makar novčane bonove. Vlada mora izdati bonove za hranu i osnovne higijenske potrepštine za porodice koje ostanu bez dovoljno prihoda zbog krize", kazao je Medojević.\nSmatra da je neophodno prodati sva luksuzna vozila, ukinuti službena putovanja i dnevnice, osim onih neophodnih, obustaviti javne nabavke opreme i usluga, revidirati kapitalni budžet...\n"Neprihvatljivo se o Vladi pregovara u manastiru"\n22. 09. 2020. 26


U novopazarskom SNS-u osuđuju nasilničko ponašanje u prestonici\nJuly 9, 2020 July 9, 2020 Senada Kalic 541 Views\nGradski odbor Srpske napredne stranke Novi Pazar osuđuje nasilničko ponašanje na ulicama Beograda, saopšteno je danas.\nU saopštenju SNS-a u Novom Pazaru se navodi da ”ovakvo ponašanje i divljanje je neprihvatljivo, jer se istim ponašanjem remeti red i mir kako u glavnom gradu, tako i u celoj zemlji. U situaciji kada se Vlada i predsednik Republike Srbije Aleksandar Vučić bore da zaštite građane od aktuelnog virusa, nasilnici izazivaju nerede na ulicama Beograda i time ugrožavaju bezbednost svih građana.\n”Svojim vandalskim ponašanjem demonstranti su pokazali da ne vole i ne poštuju svoju državu, Zakon, pa i narod. Ovakvo ponašanje dodatno otežava celokupnu situaciju, ali budite uvereni da ćemo pobediti i, da ni fašisti ni huligani ni drugi, kojima je cilj destabilizacija Srbije neće uspeti. Sačuvaćemo našu Srbiju i nastavićemo sa predanim i vrednim radom. Cilj nam je pravedna Srbija, zemlja vrednih, poštenih, dostojanstvenih ljudi, koja se bori za sve građane, bez obzira na versku i nacionalnu pripadnost.\nU trenutku kada vodimo bitku protiv opasnog virusa da sačuvamo živote naših najmilijih, Srbiji je potrebno jedinstvo a ne ekstremisti i nekakvi demonstranti na ulicama, koji u vandalskom činu uništavaju Beograd.\nVlast se u demokratskoj Srbiji neće menjati na ulici, već na izborima, za šta ste imali priliku nedavno ali ste doživeli debakl.\nGradski odbor Srpske napredne stranke očekuje da javnost osudi ovo sramno i vandalsko ponašanje, a nadležne organe pozivamo na brzu reakciju” navodi se u saopštenju za javnost Gradskog odbora Srpske napredne stranke Novi Pazar.\n← Stiglo još jedno sanitetsko vozilo-Opštoj bolnici najneophodniji rendgen aparat\nŠtoper Sarajeva Numan Kurdić na pozajmici u Novom Pazaru →


Kako da koristite autoritet i moć u kompaniji? – Cloud Coaching Magazine\nYou are here: Home / Blog / Kako da... / Kako da koristite autoritet i moć u kompaniji?\nKoji tip autoriteta i moći treba da koristite da biste upravljali kao moderan i produktivan lider.\nZato što je stil upravljanja koji se odlikuje liderskim veštinama, ponašanjem i komunikacijom neuporedivo produktivniji i uspešniji u ekonomiji 21-og veka od staromodnog stila šefovanja.\nU zavisnosti od toga kojem od njih daju prioritet upravljači se svrstavaju u dve kategorije menadžeri-šefovi i tim lideri. Šefovi se koriste pretežno autoritetom pozicije da bi vršili uticaj na saradnike a lideri pretežno koriste autoritet karaktera. Pogledaćemo najpre zašto jer u novoj ekonomiji autoritet pozicije postao sidro koje koči produktivno upravljanje.\nAutoritet pozicije vam daje sveto pravo da naredite nekome da nešto uradi. Većina ljudi se povinuje ovom autoritetu jer funkcionišu u jednostavnoj menadžerskoj filozofiji – hoću da sačuvam svoje radno mesto. Ali autoritet pozicije uspostavlja takozvanu „hijerarhiju kljucanja“ koja nije ni produktivna ni motivaciona radna sredina. Menadžeri koji upravljaju na nivou autoriteta pozicije našli su se u ozbiljnom problemu posle eksperimenta norveškog psihologa Šelderupa. Ispitujući više stotitna jata kokošaka on je uočio takozvano načelo hijerarhije kljucanja. Ustanovio je da u svakom jatu postoji kokoška broj jedan koja dominira. Ona može da kljucne bilo koju drugu kokošku bez straha da će ona kljucnuti nju. Posle nje dolazi kokoška broj dva koja kljuca sve druge osim glavne, pa kokoška broj tri, četiri i ostale kokoške koje su poređane po silaznoj hijerarhiji sve do poslednje nesrećne kokoške koju kljucaju sve ostale a ona ne sme da kljucne nikoga. Lako ćete se složiti sa mnom da tim ljudi na ozbiljnom poslu ne bi smeo da izgleda kao jato kokošaka ukoliko ne planira da završi u loncu konkurencije. A ipak strah od autoriteta pozicije, od njegovog veličanstva Šefa je jedna od najvećih kočnica za povećanje produktivnosti. Menadžeri koji su najodgovorniji za iskorenjivanje hijerarhije kljucanja uglavnom ne razmišljaju o tom fenomenu i njegovom pogubnom delovanju na produktivnost.\nJednoobrazno razmišljanje, ili rad u režimu: veži konja gde ti gazda kaže, nažalost predstavlja temelj organizacijske kulture u većini naših kompanija, temelj na kojem je nemoguće izgraditi kreativnost i inovativnost, dve ključne komponente savremenog strategijskog liderstva bez kojih je opstanak na tržištu nemoguća misija. Kaže se da su uspešni ljudi oni koji imaju najveći broj smislenih alternativa. Problemi i prepreke jesu nezvani ali i najčešći gosti svakog posla. Samo timovi koji mogu da proizvedu veliki broj smislenih alternativa mogu da održe konkurentsku prednost kompanije. Ako zaposleni dolaze na posao sa isključenom funkcijom kreativnog dela mozga a sa uključenom funkcijom povinovanja autoritetu krivica leži najvećim delom na menadžerima koji dopuštaju formiranje – Da šefe – atmosfere u kojoj kreativni potencijal zaposlenih tone u crnu rupu straha od autoriteta. Više glava bolje misli kaže naš narod ali to u poslu nikako ne primenjuje, pa su tako „problem solving“ sastanci na kojima se čitav tim kreativno angažuje na pronalaženju rešenja pojava ređa od povišice. Otvorenost uma, različitost, tolerancija, timski rad su obavezne „must have“ komponente na listama vrednosti svake iole ozbiljnije kompanije u svetu a kod nas se stidljivo probijaju kao deo imidža ekscentričnog zapada koji je dobro imati da bi kompanija izgledala moderno, ali ništa više od toga. Pored ugušene kreativnosti i malog broja smislenih alternativa hijerahija kljucanja svojim oslanjanjem na kontrolu, disciplinovanje i poslušnost onemogućava razvoj svete reči moderne produktivnosti Posvećenosti. Autoritet kojim se moderni lideri koriste radi razvoja posvećenosti svojih saradnika prema poslu, timu i organizaciji je svakako autoritet karaktera. On određuje liderov kreditni rejting u organizaciji. Da li ljudi smatraju lidera vrednim poverenja, kredibilnim i poštenim? Da li smatraju da poseduje visok lični moral, iskrenost i snažan etički kodeks? Ovu vrstu autoriteta i moći lider zadobija ispunjavanjem obećanja koja je dao i prevazilaženjem očekivanja. Ono što kaže to i uradi često i više od toga i zato mu ljudi veruju. Poverenje u lidera i komunikacija su dve najvažnije stvari po mišljenju zaposlenih za stvaranje kulture posvećenosti i izuzetnosti u radu. Autoriteti stručnosti, personalnosti i karaktera su takođe odlika modernog lidera i treba da se razvijaju simultano da bi se povećala produktivnost vaših timova. Ali od svih moći za lidera je najvažnija četvrta moć karaktera i na njoj bi trebalo da radite najviše. Ako vam ljudi ne veruju i ne smatraju vas kredibilnim ne možete obavljati ulogu lidera.\nTranziciju od šefa ka lideru su najveće kompanije sveta izvele devedesetih godina, dobre kompanije krajem dvedesetog veka a osrednje uspešne kompanije u provj dekadi dvadesetprvog veka. Mislite li da treba još malo sačekati sa ovom tranzicijom stila upravljanja u modernoj Srbiji?


Zakon ne umanjuje pravo porodilja\nBeta\t 9. januara 2016. 15:10\nMinistarstvo za rad, zapošljavanje, boračka i socijalna pitanja Srbije saopštilo je danas da Nacrt zakona o finansijskoj podršci porodici sa decom ne umanjuje nijedno postojeće pravo, već olakšava porodiljama uslove za ostvarivanje prava.\n“Novina predloga zakona jeste način obračuna porodiljske naknade, a u osnov za utvrdjivanje naknade umesto dosadašnje osnovne zarade uvećane za minuli rad u poslednjih 12 meseci, prema Nacrtu zakona, ulazi osnovica na koju su plaćeni doprinosi za obavezno socijalno osiguranje u periodu od 18 meseci pre otvaranja porodiljskog bolovanja”, navedeno je u saopštenju.\nDodaje se da će manji broj porodilja imati naknadu nižu od svoje poslednje zarade i da se to odnosi na žene koje su radni odnos zasnovale u toku trudnoće ili su radile kraće od 18 meseci, kao i one kojima je zarada, u odnosu na zarade ostalih zaposlenih u istom preduzeću, znatno uvećana u mesecima pred porodjaj.\nKako je navedeno, cilj uvodjenja ove mere je sprečavanje uočene zloupotrebe u vezi sa fiktivnim zapošljavanjem i višestrukim uvećanje zarade zaposlenoj po saznanju za trudnoću.\n“Po prvi put pravo na naknadu prihoda po osnovu rodjenja i nege deteta moći će da ostvare žene koje su vlasnice poljoprivrednih gazdinstava, koje samostalno obavljaju delatnost, kao i žene koje obavljaju ili su u periodu od 18 meseci pre rodjenja deteta, po osnovu ugovora obavljale privremene i povremene poslove, a dužina trajanja njihovog porodiljskog odsustva je godinu dana bez obzira na redosled radjanja deteta”, dodaje se u saopštenju.


Više o monografiji - Kosovo 2.0\nKosovsko zdravstvo pod lupom.\nK2.0 stavlja kosovsko zdravstvo pod lupu, fokusirajući se na osnovne probleme i izazove koji predstoje. Od pitanja da li javni ili privatni zdravstveni sistem, preko preskupih lekova (koji imaju ili nemaju efekat), do prikupljanja sredstava za sopstveno preživljavanje… Šta građani i građanke Kosova moraju da rade za svoje zdravlje?\nOva publikacija je realizovana uz podršku projekta Promocija demokratskog društva (PDD) koji finansira švajcarska Agencija za razvoj i saradnju i dansko Ministarstvo spoljnih poslova (DANIDA), kojim upravlja Kosovska fondacija za civilno društvo. Odgovornost za sadržaj je na K2.0 i ni na koji način ne odražava stavove onih koji su podržali realizaciju, a to su SDC, DANIDA i KCSF.\nOvaj grant finansira projekat Promocija demokratskog društva — finansiran od švajcarske Agencije za razvoj i saradnju (SDC) i danskog Ministarstva spoljnih poslova (DANIDA), a njime upravlja Kosovska fondacija za civilno društvo (KCSF).K


Za otuđenu električnu energiju iz HE Zvornik i HE Bajina Bašta\nSrbija duguje BiH 1,5 milijardu eura?\nInstitucije vlasti u BiH trebaju hitno obnoviti proces ostvarivanja nespornog prava države Bosne i Hercegovine na svoj dio proizvedene električne energije iz HE Zvornik i HE Bajina Bašta – smatra konsultant za energiju i energetsku učinkovitost Hilmo Šehović.\nTvrdi da je ogroman dug Srbije za, kako navodi, prisvojenu, otuđenu, ilegalno korištenu električnu energiju iz HE Zvornik i iz HE Bajina Bašta, navodeći da se radi, zaključno sa 31. prosincem 2014. godine, o dugu u ukupnom bruto iznosu oko 4, 37 milijardi eura, na bazi prosječne cijene električne energije.\n- Ovo je nesporno pravo Bosne i Hercegovine na električnu energiju, još od puštanja u pogon svih agregata ovih dviju HE, a prema UN i drugim međunarodnim propisima, konvencijama i drugim aktima – ističe Šehović u izjavi za javnost.\nPojašnjava da je u pitanju neto iznos od oko 1, 5 milijardi eura, minimalno, kada se uzmu u obzir dosadašnji operativni troškovi i troškovi održavanje obje HE, servisiranje kredita, te amortizacija, remonti i rehabilitacija objekata, naknade za potopljeno zemljište i slično ili ekvivalent u isporuci Bosni i Hercegovini neto količine električne energije od minimalno 23.077 GWh.\nŠehović tvrdi da Srbija već desetljećima izbjegava i/ili blokira rješavanja ovog otvorenog problema. Bila je pokrenuta i aktivnost diobenog bilansa električne energije iz izgrađenih HE na rijeci Drini te formirana komisija, ali je njen rad zaustavljen.\nKaže kako iznenađuje pasivnost i nezainteresiranost državnih tijela BiH za ovo, kako smatra, nesporno pravo BiH.\nPriredio(la): Dnevni list